title: Pretty Woman

text:
Edward nousee autoonsa, jonka kuljettaja vei Vivianin aikaisemmin kotiin. Lentokentän sijaan Edward menee Vivianin asunnolle. Hän kiipeää korkeanpaikankammostaan huolimatta palotikkaita pitkin kosimaan Viviania ruusu hampaissaan. Edwardin nouseminen valkoisesta limusiinista ja kiipeäminen ulkoseinällä olevia tikkaita pitkin on visuaalinen ja urbaani vertaus prinssistä, joka ratsastaa valkealla hevosellaan pelastamaan ”prinsessaa” tämän tornista. Vivian oli aiemmin kertonut Edwardille, että hänen lapsuudenhaaveensa oli tulla juuri sellaisen prinssin pelastamaksi. Elokuva päättyy parin suudellessa palotikkailla.
"Video-oppaassa" vuodelta 1994 Bello Romano kutsuu "Pretty Womania" viihdyttäväksi hittileffaksi, joka tarjoaa aimon annoksen sadun lempeää kauneutta. Hän antaa elokuvalle neljä tähteä viidestä, mikä vastaa sanallista arviota ”erinomainen”.


title: Salibandyn Euroopan-mestaruuskilpailut

text: Salibandyn Euroopan-mestaruuskilpailut on järjestetty vain kahdesti. Vuoden 1994 kisoissa Suomessa olivat mukana vain miehet. Mestaruuden voitti Ruotsi, hopealle sijoittui Suomi ja pronssia sai Sveitsi. Vuoden 1995 kisat Sveitsissä olivat avoimet Euroopan-mestaruuskilpailut; niissä oli mukana Euroopan ulkopuolelta Japani. Silloin olivat mukana myös naiset. Miesten mestaruuden voitti Suomi, hopeaa sai Ruotsi ja Sveitsi uusi kolmannen tilansa. Naisten mestaruuden voitti Ruotsi, hopeaa sai Norja ja pronssia Suomi. Vuonna 1996 ei pelattu enää Euroopan-mestaruudesta, vaan silloin järjestettiin ensimmäistä kertaa maailmanmestaruuskilpailut.


title: Salibandyn Euroopan-mestaruuskilpailut

text: Kansainvälinen Salibandyliitto IFF päätti yleiskokouksessaan, että Euroopan-mestaruuskilpailut palaa vuonna 2023. EM-kisoihin osallistuu edellisten MM-kisojen 7 parasta europpalaista maata ja järjestäjämaa. Kisoihin osallistuneet maat pääsevät suoraan seuraaviin MM-kisoihin.


title: Maria Gripe

text: Maria Gripe (o.s. Walter, 25. heinäkuuta 1923 – 5. huhtikuuta 2007) oli ruotsalainen lasten- ja nuortenkirjailija.


title: Maria Gripe

text: Gripe syntyi Vaxholmissa Tukholman läänissä, mutta muutti 6-vuotiaana perheensä mukana Örebrohon. Myöhemmin hän muutti Tukholmaan, missä hän suoritti ylioppilastutkintonsa (studentexamen) ja kävi yliopistoa. Vuonna 1946 hän meni naimisiin Harald Gripen kanssa, joka sittemmin kuvitti useimmat Maria Gripen kirjat. Harald Gripe menehtyi vuonna 1992. Heillä oli yksi lapsi, vuonna 1947 syntynyt Camilla, joka on äitinsä tavoin kirjoittanut useita lastenkirjoja.


title: Maria Gripe

text: Gripen ensimmäinen kirja "Pienten eläinten kaupunki" ("I vår lilla stad") julkaistiin vuonna 1954. Läpimurtonsa hän teki 1960-luvun alussa vuonna 1961 julkaistun kirjan "Josefin" myötä. Myös kirjat "Josefinin ystävä" ("Hugo och Josefin") ja "Hugo ja Josefin" ("Hugo") sisältävän kirjasarjan pohjalta on tehty myös elokuva, vuonna 1967 ilmestynyt "Hugo ja Josefin" ("Hugo och Josefin"). Kolmesta muustakin Gripen kirjasta on tehty elokuvaversio, Anders Grönros ohjasi 1990-luvulla elokuvat kirjoista "Lasinpuhaltajan lapset" ("Glasblåsarns barn") ja "Vieras aikojen takaa" ("Agnes Cecilia – en sällsam historia"), Kay Pollakin elokuva "Elvis! Elvis!" ilmestyi vuonna 1976. Hugo ja Josefin -sarjan lisäksi muita tunnetuimpia Gripen kirjasarjoja ovat 1970-luvulla julkaistu viisiosainen Elvis-sarja, jonka päähenkilö on jo kirjassa "Julian talo" ("Julias hus och nattpappan") sivuhenkilönä esitelty Elvis Karlsson, sekä 1980-luvulla ilmestynyt, yliluonnollisia elementtejä sisältävä neliosainen Varjo-sarja (Skugg-serie), jonka pohjalta tehtiin vuonna 1989 Ruotsin televisiossa esitetty minisarja "Flickan med stenbänken".


title: Maria Gripe

text: Yhteensä Gripe kirjoitti urallaan 38 kirjaa, joista viimeinen on vuonna 1997 julkaistu "Annas blomma". Hänen kirjojaan on käännetty noin kolmellekymmenelle kielelle. Gripe voitti kirjoillaan useita palkintoja, muun muassa Astrid Lindgren -palkinnon vuonna 1972 ja H. C. Andersen -mitalin vuonna 1974. Gripe menehtyi huhtikuussa 2007 pitkäaikaiseen sairauteen.Hugo ja Josefin:Elvis:Varjo:Suomentamattomat teokset:Gripen vuonna 1978 julkaistuun kirjaan "Pörriäinen lentä hämärissä" perustuen on tehty myös radiokuunnelma. Suomeksi se esitettiin Ylellä sarjana, jonka nimi oli "Sittiäinen lentää hämärässä". Sarjan käsikirjoitti itse Maria Gripe yhdessä Kay Pollakin kanssa. Jännittävä nuortenkuunnelma pitää sisällään yliluonnollisia elementtejä. Pääosassa on Annika ja Jonas Berglund ja heidän ystävänsä David. Harmiton kesätyö johtaakin yhdessä tehtäviin salapoliisitutkimuksiin. Ylen tallennepalvelu on julkaissut kuunnelman C-kaseteilla ainakin vuonna 1980 ja 1986.


title: Billie Piper

text: Billie Paul Piper, alk. Lianne Paul Piper (s. 22. syyskuuta 1982 Swindon, Iso-Britannia) on brittiläinen poplaulaja ja näyttelijä.


title: Billie Piper

text: Piper loi teini-ikäisenä uraa poplaulajana ja pääsi 15-vuotiaana brittilistan kärkeen singlellä ”Because We Want To”, mikä teki hänestä kaikkien aikojen nuorimman listan kärkeen päässeen laulajan. Myöhemmin Piper aloitti uran näyttelijänä. Hänet tunnetaan kenties parhaiten roolistaan Rose Tylerina televisiosarjassa "Doctor Who", jossa hän esiintyi vuosina 2005–2006, minkä lisäksi hän palasi sarjaan myöhempinä vuosina vielä muutamissa jaksoissa. Piper on myös esittänyt pääosaa televisiosarjassa "Puhelintytön päiväkirja" vuosina 2007–2011.


title: Billie Piper

text: Piper on ollut kahdesti naimisissa. Vuosina 2001–2007 hän oli naimisissa DJ Chris Evansin kanssa. Avioliitto herätti huomiota parin kuudentoista vuoden ikäeron vuoksi. Vuoden 2007 lopussa Piper meni naimisiin näyttelijä Laurence Foxin kanssa. Piperilla on Foxin kanssa kaksi lasta. Pari erosi keväällä 2016.


title: Billie Piper

text: Piperin omaelämäkerta "Growing Pains" julkaistiin syksyllä 2006.


title: Bagdadin kansainvälinen lentoasema

text: Bagdadin kansainvälinen lentoasema on Irakin suurin lentoasema. Se sijaitsee noin 16 kilometriä länteen Bagdadin keskustasta. Lentoasema-alue sijaitsee pääosin Bagdadin maakunnan Abu Ghraibin piirikunnan itäosassa.


title: Bagdadin kansainvälinen lentoasema

text: Ennen Irakin sotaa lentoasema tunnettiin Saddam Husseinin nimellä Saddamin kansainvälinen lentoasema.


title: Bagdadin kansainvälinen lentoasema

text: Tammikuussa 2015 flydubai-halpalentoyhtiön matkustajakoneeseen osuneen kolme käsiaseen luotia lentoaseman läheisyydessä.


title: Parvorokko

text: Parvorokko eli pikkurokko on rokkotauti, jonka esiintyvyys on korkein yli 5-vuotiailla lapsilla. Ihottuma alkaa punoituksena poskilla, ja sen alue alkaa sitten levitä muualle. Siihen saattaa liittyä joillakin lisäksi mm. kuumetta. Sairauden itämisaika on noin yhdestä kolmeen viikkoa.


title: Parvorokko

text: Parvorokko paranee itsestään ja jättää elinikäisen immuniteetin, mikä tarkoittaa, että ihminen voi sairastaa sen vain kerran elämässään. Jos raskaana oleva nainen saa tartunnan, hänellä on kasvanut keskenmenon riski. Useimmat ovat kuitenkin sairastaneet parvorokon jo lapsena.


title: Parvorokko

text: Parvorokosta on aiemmin käytetty myös nimeä "viides tauti", sillä sitä aiemmin tunnettiin jo vesirokko, tuhkarokko, vihurirokko ja tulirokko. Sairaus on monesti lieväoireinen ja saattaa jäädä jopa kokonaan havaitsematta.


title: Seututie 956

text: Seututie 956 on Kittilän Sirkasta Enontekiölle kulkeva seututie. Tien pituus on 123 kilometriä. Tie on päällystetty lukuun ottamatta Könkään ja Tepaston välistä 17 kilometrin osuutta.


title: Espanjan alueet Pohjois-Afrikassa

text: Espanjaan kuuluu itsehallintoalueiden ja maakuntien lisäksi joukko alueita Pohjois-Afrikassa Marokon rannikolla. Espanjan kielessä alueista on historiallisesti käytetty yhteisnimitystä "plazas de soberanía". Alueet ovat kuuluneet Espanjalle 1500- ja 1600-luvuilta lähtien ja tunnustaessaan Marokon itsenäisyyden vuonna 1956 Espanja ei luopunut alueiden hallinnasta. Kansallismieliset tahot Marokossa ovat vaatineet alueiden liittämistä Marokkoon.


title: Espanjan alueet Pohjois-Afrikassa

text: Alueet jaetaan suuriin ():


title: Espanjan alueet Pohjois-Afrikassa

text: ja pieniin ():


title: Espanjan alueet Pohjois-Afrikassa

text: Jälkimmäiseen joukkoon voidaan laskea myös Isla Perejil, pieni asumaton saareke lähellä Ceutaa. Se ei kuitenkaan ole varsinainen "plaza de soberanía", vaan pikemminkin ei-kenenkään-maata. Joskus joukkoon lasketaan myös 90 kilometriä Almerían maakunnan rannikosta etelään Alboráninmerellä sijaitseva Isla de Alborán, joka kuitenkin hallinnollisesti kuuluu maakunnan pääkaupunkiin Almeríaan.


title: Espanjan alueet Pohjois-Afrikassa

text: Ceutan ja Melillan kaupungeilla on vuodesta 1995 itsehallinto, ja niillä on enemmän valtaa kuin normaaleilla kaupungeilla, mutta vähemmän kuin varsinaisilla itsehallintoalueilla. Pienemmät alueet ovat pieniä saaria tai saarekkeita Marokon rannikolla, eikä niillä asu siviiliväestöä. Kaikki alueet kuuluvat Euroopan unioniin osana Espanjaa. Valuutta on euro.


title: Espanjan alueet Pohjois-Afrikassa

text: Aluiden rajoilla on ollut ongelmia 1990-luvulta alkaen laittoman maahanmuuton yritysten takia. Ceuta ja Melilla on aidattu kolmemetrisin aidoin joiden huippua kiertää piikkilanka.


Salibandyn Euroopan-mestaruuskilpailut 1995 järjestettiin Sveitsissä yhtä aikaa naisten kilpailuiden kanssa. Ne olivat avoimet Euroopan-mestaruuskilpailut, johon osallistui yksi Euroopan ulkopuolinen maa, Japani. Turnauksessa oli mukana yksitoista joukkuetta, jotka oli jaettu kahteen lohkoon. Molempien lohkojen kaksi parasta pääsivät välieriin. Mestaruuden vei Suomi voittamalla loppuottelussa Ruotsin rangaistulaukauskilpailun jälkeen. Pronssia voitti toista kertaa peräkkäin Sveitsi.


title: Salibandyn Euroopan-mestaruuskilpailut 1995

text: Sijat 9–10


text: Sijat 7–8


text: Sijat 5–6


text:
Välierät
Pronssiottelu


text: Loppuottelu


title: Botswanan jalkapallomaajoukkue

text: Botswanan jalkapallomaajoukkue on Botswanan kansallinen edustusjoukkue jalkapallossa. Joukkuetta hallinnoi Botswanan jalkapalloliitto ("Botswana Football Association"). Botswana ei ole kertaakaan esiintynyt jalkapallon maailmanmestaruuskilpailuissa, mutta oli mukana Afrikan-mestaruusturnauksessa vuonna 2012.


title: Peter Baumann

text: Peter Baumann (s. 29. tammikuuta 1953 Berliini) on entinen muusikko, joka muodosti Tangerine Dream -yhtyeen todennäköisesti tunnetuimman kokoonpanon Edgar Froesen ja Christopher Franken kanssa vuonna 1971. Hänellä ei ollut muodollista musiikillista koulutusta, mikä teki yhteystyöstä yhtyeen muiden jäsenten kanssa välillä vaikeaa. Hänellä oli kuitenkin kyky tuottaa mielenkiintoista saundia, ja lisäksi hänellä oli teknistä osaamista, josta oli usein hyötyä yhtyeen erilaisten musiikkilaitteiden kanssa.


title: Peter Baumann

text: Ensimmäisen oman levynsä Baumann teki vuonna 1976 ollessaan kiertueella Tangerine Dreamin kanssa. Vuotta myöhemmin hän jätti yhtyeen ja siirtyi soolouralle. 1980-luvulla hän perusti levy-yhtiön Private Music, joka erikoistui New Age -tyyliseen instrumentaaliseen musiikkiin. Yhtiölle levyttäneitä artisteja ovat olleet muun muassa Eddie Jobson, Patrick O'Hearn, Yanni sekä aikaisemmat yhtyetoverit Tangerine Dream. Baumann myi myöhemmin yhtiön BMG:lle ja on nykyään käytännössä vetäytynyt musiikkibisneksestä.


title: Enterorokko

text: Enterorokko on enteroviruksen aiheuttama sairaus, joka ilmenee rakkuloina pääasiassa suussa, käsissä ja jaloissa sekä monesti alkuvaiheessa kuumeiluna, kurkkukipuna, päänsärkynä ja flunssaoireina. Myös korvakipua saattaa esiintyä kurkkukivun johdosta. Toisinaan saattaa esiintyä hengitystieoireita ja ripulia.


title: Enterorokko

text: Enterorokko on lähinnä pikkulasten vaiva ja useimmiten vähäoireinen. Se paranee itsestään noin viikossa. Sairautta on toisinaan kutsuttu rakkuloiden sijaintien mukaisesti myös "suu- ja sorkkataudiksi", vaikka sillä ei ole mitään tekemistä karjaeläinten suu- ja sorkkataudin kanssa.


title: Enterorokko

text: Enterorokon itämisaika on noin 2–7 vuorokautta. Suun rakkulat saattavat pahimmillaan olla niin aristavia tai kivuliaita, että syöminen tuottaa hankaluuksia. Myös rakkulat jaloissa ovat joskus kivuliaita. Toisin kuin vesirokko, enterorokko ei yleensä aiheuta kovaa kutinaa. Aikuisilla rakkulat voivat kuitenkin olla kovastikin kutisevia. Tautiin ei ole lääkehoitoa, vaan se paranee itsestään. Jälkitautina satunnaisesti esiintyvät aivo-, keuhko- ja aivokalvontulehdus sekä halvausoireet saattavat kuitenkin vaatia sairaalahoitoa.


title: Vauvarokko

text: Vauvarokko on herpesvirusten aiheuttama rokkotauti, joka on tyypillinen noin 0,5–2 vuoden ikäisillä pienillä lapsilla. Sairaus voi jäädä oireettomaksi, ja lähes kaikki sairastavat vauvarokon alle 3-vuotiaina.


title: Vauvarokko

text: Vauvarokon tyypillisiä merkkejä ovat ärtyisyys ja kuumeen nouseminen korkeaksi, toisinaan 39–40 asteeseen. Pahimman kuumevaiheen jälkeen ilmenee vaaleanpunertavaa ja pienitäpläistä ihottumaa. Joillakin lapsilla sairaus saattaa saada aikaan kuumekouristuksen.


title: Vauvarokko

text: Vauvarokkoon liittyvä kuume kestää tavallisesti noin kolme vuorokautta, ja ihottuma saattaa hävitä muutamissa tunneissa tai viimeistään parissa päivässä.


title: Vauvarokko

text: Vauvarokko on hyvin harvinainen yli 3-vuotiailla, ja sairaus jättää elinikäisen immuniteetin, jolloin ihminen ei voi sairastua siihen toista kertaa elämässään.


title: U-864

text:
U-864 oli AG Weserin Bremenissä 9.12.1943 valmistama Saksan laivaston tyypin IX D-luokan sukellusvene toisessa maailmansodassa. Aluksen upotti 9. helmikuuta 1945 Britannian kuninkaallisen laivaston sukellusvene "HMS Venturer". Hylky löydettiin maaliskuussa 2003 Norjan rannikolta Fedjen saaren läheltä noin 150 metrin syvyydestä.
Viimeisellä matkallaan U-864 oli keskeinen osa operaatio Caesaria, jonka tarkoitus oli kuljettaa Saksasta Japaniin sotateknologian huipputuotteita. Se oli kuljettamassa Kielista Japaniin Messerschmitt Me 262 -suihkuhävittäjän piirustuksia, suihkumoottorin osia ja 65 tonnia metallista elohopeaa, joka uhkaa saastuttaa merta.


title: U-864

text: Alus tilattiin 5. kesäkuuta 1941 AG Weseriltä Bremenistä. Sen köli laskettiin 15. lokakuuta 1942 telakkanumerolla 1070 ja alus laskettiin vesille 12. elokuuta 1943. Alus valmistui 9. joulukuuta 1943.


title: U-864

text: Alus aloitti 9. joulukuuta 1943 koulutuksessa 4. laivueessa päällikkönään Ralf-Reimar Wolfram. Koulutuksen päätyttyä 31. lokakuuta 1944 se siirrettiin seuraavana päivänä operatiivisia tehtäviä varten 33. laivueeseen.


title: U-864

text: Joulukuussa 1944 Kielin satamassa lastattiin satoja puulaatikoita "U-864":ään. Kapteeni Ralf-Reimar Wolfram sai käskyn viedä lasti ja 73 hengen miehistö vihollisen linjojen läpi Malesian Penangiin. Tavoitteena oli auttaa Japania saamaan ilmaherruus Tyynellämerellä, jolloin Yhdysvallat joutuisi vähentämään joukkojaan Saksan-vastaisilta rintamilta. Sen vuoksi lasti oli huippusalainen ja tärkeä, eikä vieläkään tiedetä lastin tarkkaa koostumusta. "U-864" lähti matkaan 5. joulukuuta 1944. Se pyrki kiertämään Britteinsaarten ympäri välttääkseen vihollisen uhkaa. Veneelle sattui kuitenkin 29. joulukuuta pieni haveri, kun köli osui pohjaan. Vaurio päätettiin tarkastaa Norjan Bergenissä sukellusvenebunkkeri Brunossa.


title: U-864

text: Britit sieppasivat radioviestit asiasta, ja sukellusvenebunkkeria vastaan iskettiin ilmapommituksella. Bunkkeri vahingoittui, mutta "U-864" ei juuri saanut lisävaurioita. Telakan lähelle asettui 2. helmikuuta 1945 väijyksiin brittiläinen sukellusvene "HMS Venturer", jonka kapteenina oli James Launders. Tällöin saksalaisalus oli ollut telakalla kuukauden. Se lähti matkaan 6. helmikuuta brittialuksen havaitsematta. Launders kuitenkin päätteli sen olevan jo merellä, ja pyrki pääsemään sen jäljille kuuntelulaitteen eli hydrofonin avulla.


title: U-864

text: Saksalaisalus joutui taas teknisiin vaikeuksiin 8. helmikuuta klo 5.20, kun yksi sen moottoreista rikkoutui. Launders kuuli hydrofonilla ääntä, jossa moottori vuoroin käynnistyi ja vuoroin sammui. Kumpikin alus oli sukelluksissa ja liikkeellä, mutta ne nostivat periskooppinsa hyvin lähellä toisiaan. Launders toivoi, että vihollinen nousisi pintaan, jotta sen voisi torpedoida. Näin ei käynyt, eikä sukelluksissa olevaa alusta ollut koskaan torpedoitu. Launders laski vihollisen oletetun reitin ja päätti ampua kaikki 4 torpedoaan sen reitille.


title: U-864

text: Saksalaisalus kuuli omalla hydrofonillaan torpedon äänen. Kapteeni Wolfram määräsi aluksensa kääntymään. Vesikuuntelu paljasti, että ensimmäinen torpedo meni ohi, mutta että kolme muuta oli tulossa kohti. Wolfram määräsi aluksensa sukeltamaan. Launders oli ennakoinut tämän ja suunnannut neljännen torpedon sen mukaan. Neljäs torpedo osui keskelle aluksen runkoa. Vene repeytyi kahtia, upposi ja vei koko miehistön syvyyksiin.


title: U-864

text: Natsit yrittivät paikata tappion lähettämällä samantapaisen lastin Japaniin maaliskuussa 1945 sukellusvene "U-234":llä. Saksan antautuessa 8. toukokuuta 1945 se oli vielä matkalla, ja alus sai käskyn antautua lähimmässä liittoutuneiden satamassa. Tämä tapahtui Portsmouthissa Yhdysvalloissa. Aluksessa olleet japanilaiset tekivät itsemurhan. Sukellusveneessä oli lastina ydinpommin valmistamiseen soveltuvaa uraanioksidia.


title: U-864

text:
Hylyssä on 65 tonnia metallista elohopeaa, joka uhkaa saastuttaa merta.
Norjan valtio on ilmoittanut nostavansa veneen ympäristösyistä. Nosto-operaation suorittaa hollantilainen Mammoet-yhtiö, joka nosti myös Kursk-sukellusveneen vuonna 2000. Nostotöiden valmistelun yhteydessä aivan lähistöltä 250 m:n syvyydestä löytyi huhtikuussa 1945 uponnut natsien sukellusvene U-486. Brittiläinen sukellusvene torpedoi U-486:n pian sen jälkeen, kun se oli lähtenyt Bergenistä. Se katkesi kahtia, eikä kukaan sen 48:sta miehistön jäsenestä pelastunut. Veneen ulkokuori on pinnoitettu synteettisellä kumilla, jotta sen näkyvyys tutkassa olisi vähentynyt.


title: Olli Puhakka

text: Risto Olli Petter Puhakka (11. huhtikuuta 1916 Sortavala – 28. tammikuuta 1989 Helsinki) oli suomalainen hävittäjälentäjä ja Mannerheim-ristin ritari. Sotilasarvoltaan hän oli everstiluutnantti. Puhakka lensi 401 sotalentoa ja saavutti 43 ilmavoittoa. Hänet nimitettiin Mannerheim-ristin ritariksi 21. joulukuuta 1944 numerolla 175.


title: Olli Puhakka

text: Olli Puhakka syntyi Sortavalassa tohtori Yrjö ja Ester Amalia (o.s. Oesch) Puhakan perheeseen. Perhe muutti pian Puhakan syntymän jälkeen Helsinkiin. Sotilasuransa Puhakka aloitti 6. kesäkuuta 1935 astumalla asepalvelukseen Ilmailukouluun. Hänet ylennettiin reservin vänrikiksi 18. elokuuta 1936. Puhakka kutsuttiin palvelukseen Lentolaivue 26:een 1. kesäkuuta 1939. Laivueen kalustona oli tuolloin Fokker D.XXI -hävittäjät. Puhakka ampui talvisodassa Fokkerilla alas 4 vastustajan konetta. Laivueen vastaanotettua Fiat G.50 -hävittäjät helmikuussa 1940, Puhakka ampui konetyypillä vielä kaksi vastustajan konetta alas ennen sodan päättymistä. Jatkosodan alettua Puhakka palveli samassa laivueessa 26. lokakuuta 1941 asti, jolloin hänet komennettiin Lentolaivue 30:een. 2. kesäkuuta 1942 hänet siirrettiin takaisin LeLv 26:een, jossa hänet ylennettiin lentueen päälliköksi. 29. joulukuuta 1942 seurasi ylennys kapteeniksi, ja 9. helmikuuta 1943 siirto Messerschmitt Bf 109 -koneilla varustettuun Lentolaivue 34:ään, 3. lentueen päälliköksi. Puhakka ampui MT-kalustolla lentäessään alas 26 vastustajan konetta. Puhakka jäi sodan päätyttyä Ilmavoimien palvelukseen 25. heinäkuuta 1946 asti, jolloin hän erosi omasta pyynnöstään. Puhakka toimi liikennelentäjänä ja lentotoiminnan johtajana - nykytermein pääohjaajana - Finnairilla vuoteen 1971 asti.


title: Vesieroosio

text: Vesieroosio on veden aiheuttamaa eroosiota.


title: Vesieroosio

text: Roiske-eroosio on pienten maahiukkasten irtoamista maasta ja kulkeutumista muualle ilmavirran mukana. Se johtuu hienojakoiseen, kuivaan maahan satamien sadepisaroitten pintajännityksestä, joka estää niitä imeytymistä maahan. Näin ollen pisarat pöllyttävät tomua sen sijaan, että kastelisivat sen heti.


title: Vesieroosio

text: Laattaeroosio on maa-aineksen kulkeutumista sadeveden mukana ja syntyy, kun sataa rankasti paljaalle maaperälle.


title: Vesieroosio

text: Mutavyöryjä esiintyy silloin, kun sataa enemmän kuin maaperä ehtii imeä. Vyörymän aiheuttamat pyörrevirtaukset kuluttavat maaperää usein enemmän kuin sadepisarat.


title: Vesieroosio

text: Ojaeroosiota syntyy, kun vesi virtaa pitkin painumaa ja kuluttaa sitä. Tästä hyvänä esimerkkinä ovat muuta maastoa matalammalla kulkevat tiet, jotka ovat ennen asfaltoimista kuluneet vuosien saatossa huomattavasti alemmaksi kuin niitä ympäröivät pellot.


title: Vesieroosio

text: Laakso- tai uomaeroosiota esiintyy silloin, kun vesi virtaa jatkuvasti samaa uomaa. Tämä eroosiotyyppi kuluttaa maastoa sekä alaspäin syventäen uomaa että eteenpäin kasvattaen sen pituutta.


title: Seututie 955

text: Seututie 955 on Kittilän Könkäältä Inariin kulkeva seututie. Tien pituus on 165 kilometriä. Pokan ja Inarin välinen osuus on päällystetty mutta Könkään ja Pokan välinen osuus päällystämätön. Tie on pohjoisin Lapin itä- ja länsiosat yhdistävä Suomen alueella kulkeva tie. Tien nopeusrajoitus on pääosin 80 km/h, kyläalueilla 60 km/h.


title: Gilmar Rinaldi

text: Gilmar Luís Rinaldi usein pelkästään Gilmar (s. 13. tammikuuta 1959, Erexim, Brasilia) on entinen jalkapalloilija, pelipaikaltaan maalivahti. Hän on lajinsa maailmanmestari ja olympiamitalisti.


title: Gilmar Rinaldi

text: Gilmar aloitti uransa vuonna 1978 Sport Club Internacionalissa, jossa pelasi vuoteen 1985 saakka. Sieltä hän siirtyi São Paulo Futebol Clubeen. Vuosina 1991–94 Gilmar edusti Clube de Regatas do Flamengoa. Hän lopetti uransa Japanissa Cerezo Osakan joukkueessa vuonna 1999.


title: Gilmar Rinaldi

text: Brasilian jalkapallomaajoukkueessa Gilmar pelasi kymmenen ottelua. Hän voitti olympiahopean vuonna 1984 Los Angelesin olympialaisissa ja maailmanmestaruuden vuoden 1994 MM-kisoissa.


title: Raakkuäyriäiset

text: Raakkuäyriäiset ("Ostracoda") ovat äyriäisiä, joilla on simpukan kuorta muistuttava kaksiosainen suojakuori, jonka mukaan ne ovat saaneet nimensä – ”raakku” on jokihelmisimpukan kansankielinen nimitys. Raakkuäyriäisiä tunnetaan pari tuhatta elävää lajia, fossiiliaineistossa kymmeniä tuhansia.


title: Raakkuäyriäiset

text: Raakkuäyriäiset ovat pieniä, tyypillisesti noin millimetrin kokoisia, mutta eri lajien välillä koko vaihtelee 0,2–30 mm. Kaksiosainen kuori on yläreunasta saranoitu ja koostuu kitiinistä. Jotkut lajit muodostavat kitiinikuoren päälle vielä kalkkikerroksen. Raakkuäyriäisillä on vähemmän raajoja kuin millään muulla äyriäisryhmällä; ruumiissa on vain kolme paria raajoja. Ne liikkuvat uimalla tuntosarviensa avulla.


title: Raakkuäyriäiset

text: Raakkuäyriäisiä tavataan lähes kaikissa maailman vesistöissä, tropiikista napa-alueille, merten syvänteistä rannikolle ja jokiin, järviin ja osavuotisiin lammikoihin asti.


title: Raakkuäyriäiset

text: Raakkuäyriäiset elävät pääasiassa pohjamutaan kaivautuneina. Useimpien lajien ravintoa ovat bakteerit, levät ja jätteet. Järvien rantavesissä raakkuäyriäisiä voi elää jopa 160 000 yksilöä neliömetrillä, yleensä joitakin tuhansia.


title: Raakkuäyriäiset

text: Monet raakkuäyriäiset lisääntyvät partenogeneettisesti, joissakin lajeissa esiintyy myös koiraita. Joillakin lajeilla naaraat pitävät munat kuoren välissä, jolloin poikaset syntyvät elävinä.


title: Saadi

text: Sheikh Sa’di (persiaksi سعدی) eli Muslihuddin Mushrif-ibn-Abdullah (1184–1291?) oli persialainen sufilainen runoilija.


title: Saadi

text: Saadi syntyi Šīrāzissa, mutta lähti nuorella iällä Bagdadiin, jossa hän opiskeli arabialaista kirjallisuutta ja islamilaisia tieteitä. Hänen tunnetuimpia töitään ovat "Bostan" (1257) ja "Gulistan" (1258).


title: Saadi

text: Saadi oli Persian keskeisimpiä runoilijoita, ja hänen tuotantoaan on käännetty useille kielille.


title: Myrskyn silmä

text: Myrskyn silmä on trooppisen hirmumyrskyn keskelle muodostuva melko tyyni ja yleensä pilvetön alue, jota kiertävässä reunavallissa tuuli, sade ja ukkonen ovat kovimmillaan ja pilvimassat korkeimmillaan. On väitetty, että myös tornadon keskellä olisi vastaavanlainen silmä, ja osa kaukokartoitushavainnoista tukee väitettä.


title: Myrskyn silmä

text: Myrskyn silmä on tavallisesti muodoltaan pyöreähkö, ja sen halkaisija voi olla kahdeksasta kahteensataan kilometriin, tyypillisesti kuitenkin 30–60 kilometriä. Silmän lämpötila on ympäristöä korkeampi: merenpinnan tasolla ero on 0–2 °C, mutta 12 kilometrin korkeudessa lämpötilaero voi olla jopa 10 °C.


title: Seututie 866

text: Seututie 866 on Kuusamossa keskustan eteläpuolelta Sänkikankaalta Kuusamon rajanylityspaikalle johtava seututie. Tien pituus on noin 45 kilometriä. Tie on kokonaisuudessaan päällystetty.


title: Seututie 866

text: Tien muuttamista kantatieksi on esitetty.


Ukrainan kommunistisen puolueen ensimmäinen sihteeri oli Ukrainan sosialistisen neuvostotasavallan puoluejohtaja. Tehtävä menetti merkityksensä, kun Ukrainan julistautui itsenäiseksi Neuvostoliitosta vuonna 1991. Yhtenä merkittävimmistä neuvostotasavalloista Ukrainan puoluejohtajilla oli melko hyvä mahdollisuudet edetä myös Neuvostoliiton hallinnossa.


title: Pyhän Vasilin katedraali

text: Pyhän Vasilin katedraali tai Pokrovan Jumalanäidin kirkko () on ortodoksinen kirkko Moskovan punaisella torilla. Katedraali on omintakeinen sekoitus itämaisia ja länsimaisia vaikutteita, ja sen värikkäät kierteiset kupolit ovat Venäjän ja Moskovan tunnetuimpia symboleita. Kirkko rakennettiin 1555–1561 Iivana Julman hallituskaudella Venäjän Kazanin kaanikunnasta saavuttaman voiton kunniaksi.


title: Pyhän Vasilin katedraali

text: Kirkon alkuperästä ja suunnittelijasta on useita tarinoita. Sen piirsi perimätiedon mukaan arkkitehti Postnik Jakovlev, jota kutsuttiin lisänimellä Barma. Toisen tarinan mukaan Jakovlev ja Barma olisivat eri henkilöitä. Kolmannen kertomuksen mukaan kirkon suunnitteli nimettömäksi jäänyt italialainen arkkitehti, sillä monet läheisen Kremlin rakennuksista ovat ulkomaalaisten insinöörien tekoa. Tarinan mukaan arkkitehdin silmät puhkaistiin, jotta tämä ei enää myöhemmin voisi rakentaa mitään yhtä vaikuttavaa.


title: Pyhän Vasilin katedraali

text: Vasilin katedraali koostuu itse asiassa yhdeksästä erillisestä kirkosta, jotka on rakennettu yhteiselle perustukselle. Jokainen kappeleista on omistettu eri pyhimykselle, ja kokonaisuuden kruunaa muita korkeampi keskuskupoli. Kirkon edessä on Kuzma Mininin ja Dmitri Požarskin patsas vuodelta 1818, joka vuonna 1936 siirrettiin nykyiselle paikalleen, koska se haittasi sotilasparaateja ja puoluejuhlallisuuksia.


title: Pyhän Vasilin katedraali

text: Lokakuun vallankumouksen jälkeen Vasilin katedraali ja sen omaisuus otettiin valtiolle. Kirkonkellot otettiin alas ja sulatettiin. Katedraalin viimeinen kirkkoherra Ioann Vostorgov ammuttiin. Pian kirkko suljettiin ja siitä tehtiin museo 1923. Lazar Kaganovitšin aloitteesta kirkko piti siirtää osana Moskovan kaupunkikuvan laajamittaisia uudelleenjärjestelyitä 1930-luvulla ja jotta punainen tori saataisiin paremmin paraatikäyttöön. Stalin kuitenkin viime hetkessä esti katedraalin siirtämisen kuuluisilla sanoillaan "Лазарь! Поставь на место!" eli "Lazar! Laita se takaisin paikoilleen!" Kirkossa suoritettiin arkeologisia kaivauksia 1920-luvulla ja restaurointityöt aloitettiin 1960-luvulla.


title: Royal Philharmonic Orchestra

text: Royal Philharmonic Orchestra (tunnetaan myös nimellä RPO) on Lontoosta kotoisin oleva brittiläinen orkesteri. Sitä kutsutaan joskus Britannian kansallisorkesteriksi.


title: Royal Philharmonic Orchestra

text: Sir Thomas Beecham perusti RPO:n vuonna 1946 ja se esiintyi ensi kertaa 15. syyskuuta 1946. Beecham toimi kapellimestarina kuolemaansa asti vuonna 1961. Rudolf Kempe oli hänen seuraajansa. Orkesteri on kiertänyt laajalla alueella, vuonna 1950 se esiintyi USA:ssa ensimmäisenä brittiorkesterina sitten Lontoon sinfoniaorkesterin vuonna 1912.


title: Bulunin ulus

text: Bulunin ulus tai Bulunin piiri (, ) on paikallinen itsehallintoalue Sahan tasavallan pohjoisosassa Lenan ja Olenjokin alajuoksujen ympärillä. Piiri rajoittuu pohjoisessa Itä-Siperian mereen, idässä Ust-Janskin ja Verhojanskin piireihin, etelässä Žiganskin evenkien ja Bytantain evenien kansallisiin piireihin sekä lännessä Olenjokin ja Anabarin kansallisiin piireihin. Manneralueen lisäksi piiriin kuuluu useita saaria Lenan suiston edustalta.


title: Bulunin ulus

text: Piirin pinta-ala on 223 600 km² ja vuonna 1995 sen asukasluku oli 14 600. Uluusin tärkeimmät elinkeinot ovat poronhoito ja kalastus.


title: Bulunin ulus

text: Tiksin taajama on Bulunin piirin hallinnollinen keskus. Tiksin kaupunkikunnan lisäksi piiriin kuuluu kuusi maalaiskuntaa (naslegia), joissa on yhteensä 10 asutuskeskusta.


title: Eero Vuorio

text: Eero Vuorio (s. 19. helmikuuta 1948) on molekyylibiologian professori Turun yliopistossa. Vuoden 2010 alusta alkaen hän on toiminut suomalaisten biokeskusten Biokeskus Suomi -verkoston johtajana. Vuosina 2003–2009 hän toimi Turun yliopiston kanslerina. Hän on myös Turun Yliopistosäätiön hallituksen jäsen.


title: Eero Vuorio

text: Vuorio suoritti ylioppilastutkinnon Porin lyseossa vuonna 1968. Hän valmistui Turun yliopistosta ensin lääketieteen lisensiaatiksi vuonna 1974, sitten lääketieteen ja kirurgian tohtoriksi 1978.


title: Eero Vuorio

text: Turun yliopiston lisäksi Eero Vuorio on työskennellyt muun muassa Zürichin teknillisessä korkeakoulussa ja Texasin yliopistossa.


title: Seututie 912

text:
Seututie 912 on Kuhmosta Suomussalmelle kulkeva seututie. Tien pituus on noin 130 kilometriä. Tie on kokonaisuudessaan päällystetty.
Raatteenportin ja Palovaaran välinen osuus on osa niin sanottua Raatteen tietä, joka on tullut tunnetuksi 1.–7. tammikuuta 1940 käydystä Raatteen tien taistelusta. Seututie kokonaisuudessaan on myös osa Runon ja Rajan tiestä.


title: Seututie 912

text: Tien varrella sijaitsee myös Kuhmon Kalevalakylä.


title: Seututie 912


title: Colditzin linna

text: Colditzin linna on linna Colditzin kunnassa, lähellä Leipzigin, Dresdenin ja Chemnitzin kaupunkeja Saksin osavaltiossa Saksassa. Linna on ulkonäöltään muuttunut useaan otteeseen historiansa aikana. Myös sen käyttötarkoitukset ovat vaihdelleet, sitä on muun muassa käytetty mielisairaalana yli sadan vuoden ajan. Sen vanhimmat osat ovat peräisin 1000-luvulta.


title: Colditzin linna

text: Ensimmäisessä maailmansodassa linnaa käytettiin sotavankileirinä. Kansallissosialistisen puolueen noustua valtaan vuonna 1933 linnaa alettiin käyttää vankilana muun muassa homoseksuaaleille, kommunisteille ja juutalaisille.


title: Colditzin linna

text: Vuonna 1939 sinne alettiin tuoda myös liittoutuneiden sotilaita vangeiksi. Leiriä kutsuttiin nimellä Oflag IV-C. BBC tuotti leiristä televisiosarjan "Colditz" vuosina 1972–1974.


title: Colditzin linna

text: 15. huhtikuuta 1945 Yhdysvaltain joukot valtasivat linnan, ja saman vuoden toukokuussa vallan ottivat neuvostoliittolaiset. Jaltan konferenssin jälkeen linna päätyi Saksan demokraattiselle tasavallalle.


title: Nyktimos

text: Nyktimos oli kreikkalaisessa mytologiassa Lykaonin poika. Hänen kohtalostaan on erilaisia versioita.


title: Nyktimos

text: Nyktimos on Lykaonin vanhin poika, ja syntymäoikeutensa perusteella kaikki valta Arkadiassa, kun taas nuoremmat veljet perustivat kaupunkeja paikkoihin, jotka katsoivat sopiviksi.


title: Nyktimos

text: Nyktimos on Lykaonin nuorin poika. Zeuksen vieraillessa tuntemattomana Lykaonin luona, hänelle osoitettiin vieraanvaraisuutta. Lykaonin pojat kuitenkin ylpeydessään ja jumalattomuudessaan halusivat testata tämän jumaluutta ja olivat sekoittaneet uhrilahjaan poikalapsen suolia vanhimman veljeksen Mainaloksen aloitteesta. Inhoa tuntien Zeus kaatoi pöydän ja löi salamoillaan Lykaonin ja tämän pojat kuoliaiksi Nyktimosta lukuun ottamatta. Nyktimos seurasi isäänsä Arkadian kuninkaana, ja hänen hallitessaan nousi Deukalionin vedenpaisumus, jonka sanottiin johtuvat Lykaonin poikien epähurskaudesta.


title: Nyktimos

text: Zeuksen ollessa Lykaonin vieraana hän otti osaa ruokailuun, ja nautti tietämättään ihmislihaa Lykaonin surmattua poikansa Nyktimoksen ja valmistettuaan hänen lihaansa Zeukselle syötäväksi.


title: Setagaya

text: Setagaya () on yksi Japanin pääkaupungin Tokion erillisalueista. Se sijaitsee sisämaassa kaupungin eteläosassa Tokion keisarillisen palatsin lounaispuolella ja rajautuu Meguron, Ōtan, Shibuyan ja Suginamin erillisalueisiin sekä Kanagawan prefektuurin Kawasakin kaupunkiin. Kawasakin vastaisen rajan muodostaa Tamajoki. Setagayassa on 897 643 asukasta (vuonna 2017) ja sen pinta-ala on 58,05 neliökilometriä.


title: Setagaya

text:
Setagayan erillisalueella on 60 kaupunginosaa, jotka jakautuvat yhteensä 277 osa-alueeseen (). Yhteen kaupunginosaan kuuluu yhdestä yhdeksään osa-aluetta.
Setagaya on asukasluvultaan suurin ja pinta-alaltaan toiseksi suurin erillisalue Ōtan jälkeen. Se on pääasiassa asuinaluetta. Erillisalueen korkein rakennus on 124 metriin kohoava Carrot Tower.


title: Glücksburgin linna

text: Glücksburgin linna (, ) on linna Glücksburgin kaupungissa pohjoisessa Schleswig-Holsteinissa, Saksassa, lähellä Tanskan rajaa. Renessanssia edustavan linnan rakennutti Tanskan kuninkaan Kristian III:n poika Hannu nuorempi ("Hans"), Schleswig-Holstein-Sonderburgin herttua. Se rakennettiin vuosina 1582–1587. Alue kuului Tanskalle vuoteen 1864 ja vuonna 1863 kuollut Tanskan kuningas Fredrik VII asui linnassa pääosan viimeisistä vuosistaan.


title: Glücksburgin linna

text: Tanskan ja Norjan nykyinen hallitsijasuku Glücksburg polveutuu Hannu nuoremmasta ja on saanut nimensä linnan mukaan.


title: Tintti ja Picarot

text: Tintti ja Picarot (ransk. "Tintin et les Picaros") on belgialaisen sarjakuvataiteilija Hergén käsikirjoittama ja piirtämä 23. Tintti-albumi, joka ilmestyi alun perin ranskalaisen Castermanin julkaisemana vuonna 1976. Se oli Hergén viimeinen kokonaan valmistunut Tintti-albumi, sillä sitä seurannut "Tintti ja aakkostaide" ei ikinä valmistunut Hergén kuoltua vuonna 1983. Suomessa "Tintti ja Picarot" ilmestyi Otavan julkaisemana, ja albumin suomensivat Heikki ja Soile Kaukoranta.


title: Tintti ja Picarot

text: "Tintti ja Picaroissa" Hergé muutti Tintti-tarinoiden päähahmojen vakiintuneita rooleja. Päähahmoista Tintti on kyllästynyt seikkailemiseen ja kapteeni Haddock ei enää kykene juomaan alkoholijuomia. Tintin rooli on pienempi kuin aikaisemmissa albumeissa ja tarinan ensimmäisen puoliskon protagonisti vaihdettu kapteeni Haddockiksi. Tintti ei ole enää yhtä naiivi ja hyväntahtoinen kuin aikaisemmista tarinoissa, vaan hän lähtee seikkailemaan vain pelastaakseen ystävänsä vankilasta. Epätavallisena yksityiskohtana Tintillä on myös moottoripyörä, ja hänen moottoripyöräkypäräänsä on kuvioituna kansainvälinen rauhanmerkki. Lisäksi Tintti käyttää muiden albumien tapaisien golfhousujen sijasta farkkuja jalassaan. Miloun sekä Dupontin ja Dupondin roolit ovat melko epätyypillisen mitättömiä, mutta professori Tuhatkaunolla on tarinan loppupuoliskolla suuri merkitys. Sivuhahmoista Nestor ei ole enää yhtä uskollinen isännälleen Haddockille, sillä hänet voi nähdä juomassa salaa Haddockin Loch Lomond -viskiä sekä myöhemmin salakuuntelemassa Tintin ja Haddockin välistä keskustelua.


title: Tintti ja Picarot

text: Hergé esitteli tarinassa useita sivuhahmoja, jotka olivat esiintyneet myös aiemmissa Tintti-albumeissa. Vakituisista sivuhahmoista nähdään oopperatähti Bianca Castafiore, hänen palvelijattarensa Irma ja pianistinsa Igor Wagner, Moulinsartin hovimestari Nestor, Picarot-sissiliikettä johtava kenraali Alcazar ja vakuutusyhtiö Turman edustaja Seraphin Lampion. "Särkyneen korvan" sivuhahmoista nähdään Pablo ja tohtori Ridgewell, ja myös "Tuhatkaunon tapauksen" eversti Sponsz tekee paluun salanimellä ”eversti Esponja”. "Särkyneessä korvassa", "Seitsemässä kristallipallossa" ja "Seikkailussa Punaisella merellä" mainittu Alcazarin arkkivihollinen kenraali Tapioca tekee tarinassa ensimmäisen ja samalla myös viimeisen varsinaisen esiintymisensä Tintti-tarinoissa. "Castafioren koruissa" nähty "Paris-Flash"-lehden toimittajakaksikko Jean-Loup de la Batellerie ja Walter Rizotto ovat myös tarinassa. Sarjakuvan esittelemistä uusista hahmoista tärkeimmät ovat santheodoroslainen eversti Alvarez ja kenraali Alcazarin puoliso Peggy, joka on itse asiassa Hergén luonnosten mukaan "Särkyneen korvan" asekauppias Basil Bazaroffin tytär.


title: Tintti ja Picarot

text: Hergé sijoitti tarinan Etelä-Amerikassa sijaitsevaan kuvitteelliseen San Theodorosin banaanitasavaltaan, joka nähtiin myös "Särkyneessä korvassa". Kenraali Tapiocan hallitusta tukee "Kuningas Ottokarin valtikan" ja "Tuhatkaunon tapauksen" kuvitteellinen Itä-Euroopan valtio Borduria, joka on edellisen esiintymisensä jälkeen pysynyt yhä marsalkka Plekszy-Gladzin hallitsemana stereotyyppisenä itäblokin kommunistidiktatuurina. Hergé tarkoitti Bordurian tuen San Theodorosille viittaukseksi 1970-luvun maailmanpolitiikkaan, sillä myös Neuvostoliitto tuki Latinalaisen Amerikan maiden vasemmistolaisia hallituksia. Kenraali Tapiocan hallituksen ja ”viiksistisen” Bordurian vastavoima on kapitalistinen International Banana Company, joka rahoittaa kenraali Alcazarin oikeistolaista Picarot-sissiliikettä. San Theodorosin pääkaupunki Los Dopicosin Hergé esittää satiirisesti tyypillisenä Latinalaisen Amerikan suurkaupunkina, jossa on nykyaikaista arkkitehtuuria edustavien ja turistien suosimien kaupunginosien ohella myös ränsistyneitä ja saastuneita slummeja. Tarinassa Las Dopicos on saanut San Theodorosin hallitsijan kenraali Tapiocan mukaan uuden nimen ”Tapiocapolis”.


title: Tintti ja Picarot

text: Tarinassa on poistettu kohtaus, jonka Hergé joutui poistamaan sarjakuvan lopullisesta versiosta, koska albumi oli tarkoitettu julkaistavaksi 62-sivuisena. Kohtauksessa eversti Sponsz paiskaa juomalasinsa lattialle osoittaaksensa, että hän aikoo ”murskata” Tintin ja hänen ystävänsä. Sponszin hämmästykseksi juomalasi kuitenkin kimpoutuu lattiasta ja isketyy Bordurian valtionpäämiestä Plekszy-Gladzia esittävään rintakuvaan, jolloin rintakuvan vasemmanpuoleinen viiksi rikkoutuu. Paikalla ollut eversti Alvarez purskahtaa nauruun, minkä takia Sponsz määrää hänet poistumaan toimistostaan. Sponsz kuitenkin ymmärtää, että Alvarez saattaa kertoa muille Sponszin rikkoneen Plekzy-Gladzin rintakuvan, joten hän pysäyttää Alvarezin ja käskee häntä erottamaan siivojan, jota hän syyttää patsaan rikkomisesta.


title: Tintti ja Picarot

text: Tintti ja Milou matkustavat Moulinsartin linnaan vieraillakseen kapteeni Haddockin luona. Tintti ja Haddock lukevat sanomalehdestä Bianca Castafioren aloittaneen kiertueensa Etelä-Amerikassa. Seuraavana aamuna Tintti ja Haddock saavat kuitenkin tietää uutisista, joiden mukaan Castafiore, Irma, Igor Wagner sekä Dupont ja Dupond on pidätetty San Theodorosissa, jossa heitä syytetään osallisuudesta salaliittoon, jonka tavoitteena on salamurhata San Theodorosin valtionpäämies Tapioca. San Theodorosin hallitus kuitenkin alkaa pian väittää, että myös Tintti, Haddock ja professori Tuhatkauno ovat osallisina salaliitossa. Kapteeni Haddock kiistää syytökset valheellisina, mutta San Theodorosin viranomaiset alkavat esittää uusia syytöksiä. Kun Haddock kiistää uudetkin syytökset, kenraali Tapioca kutsuu hänet ja hänen kumppaninsa vierailulle San Theodorosissa, jotta he ”voisivat vaihtaa näkemyksiä keskenään”. Seikkailuun kyllästynyt Tintti ei kuitenkaan lähde San Theodorosiin, koska hänen mielestään Tapiocan ehdottama tapaaminen on tarkoitettu ansaksi.


title: Tintti ja Picarot

text: Eversti Alvarez järjestää San Theodorosiin saapuneille kapteeni Haddockille ja professori Tuhatkaunolle vastaanoton. Autosaattue kuljettaa heidät pääkaupungin Tapiocapolisin eli entisen Las Dopicosin ulkopuolella sijaitsevaan ylelliseen huvilaan, jota sotilaat vartioivat kenraali Alcazarin Picarot-sissien hyökkäyksiltä. Haddock ja Tuhatkauno majoittuvat huvilan tiloihin, mutta he eivät tiedä, että eversti Alvarez matkustaa sisäministeriöön tavatakseen salaperäisen eversti Esponjan. Esponjan käskystä huvilaan on piilotettu useita valvontakameroita ja mikrofoneja, joiden avulla hän pystyy tarkkailemaan Haddockin ja Tuhatkaunon liikkeitä. Alvarez ilmoittaa Haddockin ja Tuhatkaunon majoittuneen huvilaan, mutta Tintti ei ole saapunut San Theodorosiin. Esponja paljastaa Alvarezille, että hän oli Bordurian pääkaupungin Szohôdin poliisipäällikkö, kunnes Borduria lähetti hänet kenraali Tapiocan ”tekniseksi neuvonantajaksi”. Esponja myös kertoo, että juuri hän lavasti sepitteellisen ”Tapiocan vastaisen salaliiton”.


title: Tintti ja Picarot

text: Haddockin suureksi hämmästykseksi Tintti saapuu San Theodorosiin, koska hän on muuttanut mielensä ja tahtoo, että hänen ystävänsä pääsevät vapaiksi vankilasta. Tintti, Haddock ja Tuhatkauno tapaavat huvilassa työskentelevän Pablon, joka kertoo heille, että ”Tapiocan vastainen salaliitto” on San Theodorosin salaisen poliisin päällikön Esponjan laatima juoni. Tintti ja Haddock ymmärtävät, että ”Esponja” on itse asiassa Bordurian salaisen poliisin Zturpon päällikkö Sponsz. Pablo kertoo, että huomenna Alvarez vie heidät katsomaan pazteekki-intiaanien pyramideja, jolloin heidän on paettava viidakkoon kenraali Alcazarin luokse. Pablon mukaan Alvarez on tarkoittanut vierailun ansaksi, jossa sotilaat tappavat Tintin, Haddockin ja Tuhatkaunon. Seuraavana päivänä Alvarez vie Tintin ja hänen ystävänsä pyramidien luokse, mutta yhtäkkiä käynnistyy tulitaistelu sotilaiden ja Picarot-sissien välillä.


title: Tintti ja Picarot

text: Tintti, Milou, Haddock ja Tuhatkauno pakenevat viidakkoon ja tapaavat kenraali Alcazarin, joka vie heidät leiriinsä kuorma-autolla. He eivät kuitenkaan tiedä, että Pablo on itse asiassa eversti Sponszille työskentelevä kaksoisagentti, jonka tietojen ansiosta eversti Alvarezin sotilaat yrittävät tuhota Alcazarin kuorma-auton kenttätykillä. Hyökkäys kuitenkin epäonnistuu, jolloin Tintti ja hänen kumppaninsa pakenevat sotilailta syvemmälle viidakkoon. Sademetsässä he tapaavat tohtori Ridgewellin ja arumbaja-intiaaniheimon, jotka kutsuvat heidät kyläänsä päivälliselle. Tintti ja hänen kumppaninsa jatkavat matkaansa Alcazarin Picarot-sissien leiriin, jossa sissit ovat kuitenkin alkoholisoituneet, koska Tapioca on pudottanut viskilaatikoita viidakkoon. Leirissä he tapaavat myös Alcazarin vaimon Peggyn, jolle Alcazar on luvannut hankkivansa palatsin San Theodorosin pääkaupungissa. Alcazar kuitenkin ymmärtää, ettei hän voi tehdä vallankaappausta, koska hänen sissinsä eivät ole taistelukunnossa. Tintti lupaa parantavansa Alcazarin sissit alkoholismista, mutta Alcazarin on vannottava, ettei hän tapa ketään vallankaappauksen aikana. Alcazar joutuu myöntymään Tintin vaatimuksiin, joten Tuhatkauno parantaa sissit keksimillään tableteille, jotka saavat alkoholin maistumaan vastenmieliseltä.


title: Tintti ja Picarot

text: Sissien parannuttua alkoholismista Alcazarin leirille saapuu Seraphin Lampionin ja Hurtit harlekiinit -nimisen esiintyjäryhmän linja-auto. Tintti keksii, että sissit pääsisivät huomaamattomasti Tapiocapoliksen presidentinlinnaan, mikäli he voisivat naamioitua Hurteiksi harlekiineksi. Alcazar ja sissit lainaavat esiintyjien pukuja, minkä jälkeen he matkustavat pääkaupungissa vietettäviin karnevaaleihin. Karnevaalien aikana he tunkeutuvat presidentinlinnaan ja ottavat vangeiksi Tapiocan, Sponszin ja Alvarezin. Alcazar pakottaa Tapiocan lukemaan puheen, jossa hän virallisesti ”luovuttaa valtansa” Alcazarille. Koska Alcazar on luvannut, ettei ketään tapeta vallankaappauksessa, hänen päätöksestään Tapioca lähetetään maanpakoon ja Sponsz saa palata takaisin kotimaahansa Borduriaan. Sissit vangitsevat myös Pablon, mutta Tintti armahtaa hänen henkensä.


title: Tintti ja Picarot

text: Tintti muistaa, että Dupond ja Dupont on määrää teloittaa karnevaalien aikana. Kenraali Alcazar määrää eversti Alvarezin saattamaan Tintin ja Haddockin vankilaan, jossa he keskeyttävät etsiväkaksikon teloituksen. Alvarez määrää myös Bianca Castafioren, Irman ja Igor Wagnerin päästettäviksi vapaiksi. Kun Tintin ystävät on pelastettu vankilasta, kenraali Alcazar palkitsee Tuhatkaunon sissien alkoholismin parantamisesta ja Seraphin Lampionin Hurttien harlekiinien pukujen lainaamisesta. Alcazar julistautuu San Theodorosin valtionpäämieheksi, minkä jälkeen Tintti, Milou, Haddock, Tuhatkauno, Castafiore, Irma, Wagner, Dupont ja Dupond matkustavat takaisin kotiin.


title: Tintti ja Picarot

text: Sarjakuvan viimeiset ruudut kuitenkin viittaavat siihen, ettei Alcazarin vallankaappaus parantanut San Theodorosin köyhän väestönosan elintasoa: näkymä myös tarinan varhaisemmassa vaiheessa nähtyyn kaatopaikalle rakennettuun slummiin osoittaa sen, että vain sotilaspoliisien univormut on vaihdettu ja entisessä ”Viva Tapioca” -kyltissä lukee ”Viva Alcazar”.


title: Halloween III – pahuuden yö

text: Halloween III – pahuuden yö ("Halloween III: Season of the Witch") on kauhuelokuva vuodelta 1982 ja Halloween-sarjan kolmas osa. Elokuvan on ohjannut ja käsikirjoittanut Tommy Lee Wallace. Ensimmäisen "Halloween" -elokuvan ohjannut John Carpenter toimi elokuvan tuottajana ja säveltäjänä.


title: Halloween III – pahuuden yö

text: Elokuvasta tekee poikkeuksellisen sen olleen sarjan ainoa elokuva, jonka juoni ei liity aiempien elokuvien tapaan sarjamurhaaja Michael Myersiin, kuten myöskään muihin hahmoihin tai Haddonfield-kaupunkiin (lukuun ottamatta pientä traileria ensimmäisestä elokuvasta, jota mainostetaan eräässä kohtauksessa televisiossa).


title: Halloween III – pahuuden yö

text:
Tässä elokuvassa tohtori Daniel 'Dan' Challis joutuu tekemisiin omituisen, tapauksen kanssa, kun hänen sairaalaansa tuodaan loukkaantunut mies, joka tapetaan raa'asti ja tappaja sytyttää itsensä palamaan. Kuolleen miehen tytär Ellie Grimbridge ryhtyy Challisin kanssa tutkimaan tapausta, kun mieheltä löytyy Silver Shamrock-yhtiön valmistama halloween-naamari, ja heidän matkansa vie kohti idyllistä Santa Miraa, jossa Silver Shamrock-yhtiö kehittelee jotakin kammottavaa tulevaa pyhäinpäivää ja sitä juhlivia lapsia varten. Pian käy ilmi, että yhtiön suunnittelemat Halloween-naamarit ovat tappavia jos niiden ylläpitäjä tuijottaa televisiosta yhtiön ohjelmaa. Daniel yrittää estää toimia, mutta jää kiinni ja hänellekin puetaan ylle naamari ja hänet laitetaan television eteen. Hän onnistuu kuitenkin pakenemaan ja tuhoamaan tehtaan hänen uuden tyttöystävän avulla joka tosin paljastuu tämän jälkeen robotiksi ja uhkaa tappaa Danielin. Daniel pääsee karkuun huoltoasemalle missä on alkamaisillaan ohjelma ja lapsia saapuu taloon. Elokuva loppuu juuri ennen kuin naamarit alkavat vaikuttaa ja siihen kun Daniel huutaa puhelimeen televisioyhtiölle ``PYSÄYTTÄKÄÄ SE!!!!!!!´´. Elokuva jättää kuvan, että pahuus voittaa ja kaikki Yhdysvaltojen lapset menehtyvät.
Syy siihen, miksi Halloween III poikkeaa aiemmista osista, johtuu siitä, että ensimmäisen osan ohjannut ja sekä ensimmäisen että myös toisen käsikirjoittanut John Carpenter oli kyllästynyt tekemään Michael Myersista elokuvia. Sen sijaan hänellä oli alun perin suunnitelmana tehdä vain elokuvasarjaa aiheena "pyhäinpäivä" ja että Halloween III olisi yksi halloween-aiheiseen liittyvistä erillisitä tarinoista.


title: Halloween III – pahuuden yö

text: Elokuva sai todella huonoja arvosteluja poikkeevuudestaan aiempiin osiin juoneltaan, joten Carpenterin ideasta luovuttiin ja jo vuonna 1988 tehtiin neljäs Halloween-elokuva, joka palautti Michael Myersin takaisin.


title: Needle in the Hay

text: Needle in the Hay on Elliott Smithin kirjoittama, ja hänen oman levy-yhtiönsä julkaisema single, joka kantaa nimeä Elliott Smith. Kappale kuullaan myös Wes Andersonin elokuvassa The Royal Tenenbaums, ja se on elokuvan soundtrackilla. Kappale kuullaan kohdassa, jossa eräs elokuvan päähenkilöistä yrittää itsemurhaa.


title: Needle in the Hay

text: Vaikka Smith levyttikin kappaleesta myös "sähköisen" version (mukana laulu, sähkökitara, rummut ja trumpetti), hän päätti viime hetkellä olla julkaisematta sitä, ja levytti paljon vaatimattomamman. Jo klassikoksi nousseen version (akustinen kitara ja laulu), jonka voi kuulla singlellä, levytti Elliott Smith. Koko yhtyeen versiota ei ole julkaistu missään yhteydessä, ei bootleginä eikä virallisena.


title: Needle in the Hay

text: Punkyhtye Bad Astronaut teki vuonna 2001 kappaleesta lainaversion levyllään "Acrophobe".


title: Michael Myers

text: Michael Myers voi olla:


title: We Are the Champions

text: We Are the Champions on Freddie Mercuryn kirjoittama ja Queenin esittämä rock-henkinen balladi, jonka julkaisi singlenä 7. lokakuuta 1977 levy-yhtiö EMI. Singlen kääntöpuolella oli kappale ”We Will Rock You”. Molemmat kappaleet päätyivät myös Queenin albumille "News of the World", joka julkaistiin 28. lokakuuta. "We Are the Champions" on Queenin tunnetuimpia ja kuuluisimpia kappaleita. Julkaisustaan lähtien se oli lähes aina yhtyeen konserttien päätöskappale. Siitä on tullut varsinkin nykypäivän urheiluun varsinainen ”voiton hymni” ja sitä usein lainataan nykyajan kulttuurissa.


title: We Are the Champions

text: Musiikillisesti kappale keskittyy Freddie Mercuryn pianonsoittoon, jonka taustalla kuullaan Brian Mayn kitarointi, Roger Taylorin rummut ja John Deaconin basso. Mercury käytti soitossaan paljon jazzissa käytettäviä sointuja, ja laulu koostui 4–5-osaisista harmonioista. Päälaulu on hyvin vakaa ja kirkas, ja usein live-esiintymisissä Mercury antoikin Taylorin suosiolla laulaa korkeimmat osiot, joihin hän ei itse kyennyt pääsemään.


title: Salon Viihdelaulajat

text:
Salon Viihdelaulajat on vuonna 1964 perustettu kuoro jonka perustivat Unto Elomaa ja Mauno Blomqvist. Kuoro on esiintynyt radiossa 35 kertaa ja televiossa 15 kertaa ja lisäksi eri konserteissa. Kuoro on vieraillut ulkomailla eri ystävyyskuorojen konserteissa laulamassa.
Kuoro on pitänyt lukuisia yhteiskonsertteja muitten kuorojen kanssa.


title: Salon Viihdelaulajat

text: Omat äänitteet:


title: Salon Viihdelaulajat

text: Kokoelmissa:


title: Tie Your Mother Down

text: Tie Your Mother Down on Brian Mayn kirjoittama Queen-yhtyeen esittämä heavy metal -kappale. Kappale alun perin julkaistiin singlenä levyltä "A Day at the Races". Levyllä kappale alkaa minuutin mittaisella instrumentaalisella introlla.


title: Tie Your Mother Down

text: May aloitti laulun kirjoittamisen Teneriffalla, missä hän oli tekemässä tähtitieteen väitöskirjaansa. Hän sävelsi riffin espanjalaiselle flamenco-kitaralle, ja heräsi eräänä aamuna soittamaan ja lauloi samalla "Tie you mother down", säe, jota hän piti vitsinä.


title: Tie Your Mother Down

text: Myöhemmin Queenin solisti Freddie Mercury rohkaisi Mayta säilyttämään kyseisen säkeen laulussa. Samalla tavalla oli aikoinaan käynyt The Beatles -yhtyeen kappaleen ”Hey Jude” kanssa, joka sisältää kohdan "The movement you need, is on your shoulder ().


title: Tie Your Mother Down

text: Myöhemmin kappale on myös esiintynyt Queenin kokoelma-albumeilla sekä jokaisella livealbumilla.


title: Onko vielä pitkä matka jonnekin?

text: Onko vielä pitkä matka jonnekin? on Eppu Normaalin livelevy vuodelta 1994. Se on nauhoitettu yhtyeen kiertueella vuonna 1993. Yhtyeen jäsenten mukaan juuri kiertueen huonoimmat esitykset nauhoitettiin levylle eikä yhtye aluksi halunnut julkaista koko levyä, mutta jo tapahtuneen mainostamisen takia jouduttiin toisiin ajatuksiin.


title: Kuolaimet

text: Kuolain (vanhahtavasti myös "kuolaimet") on suitsiin kiinnitettävä suukappale, jolla ohjataan hevosta ajettaessa tai ratsastettaessa. Kuolain kiinnitetään suitsien poskihihnoihin sen molemmissa päissä olevista renkaista eli kuolainrenkaista. Kuolainrenkaisiin tai kuolaimen varsiin kiinnitetään ohjat, joiden kautta ratsastaja, ajaja tai taluttaja on yhteydessä kuolaimeen ja sitä kautta hevosen suuhun. Hevosen suussa kuolain on kielen päällä suupielten kohdalla olevassa ienten hampaattomassa kohdassa, "hammaslomassa".


title: Kuolaimet

text: Kuolaimia on hyvin monen tyyppisiä ja erilaisista materiaaleista valmistettuja. Yksinkertainen ja yleisesti käytetty kuolaintyyppi on metallinen, yksinivelinen kuolain. Metallin lisäksi kuolaimia valmistetaan muovista ja kumista. Varsinainen suukappale voi olla suora, nivelletty, kierteinen tai muuten muotoiltu. Ratsastuksen ja ajon eri lajeihin sekä raviurheiluun on kehitetty omat kuolaintyyppinsä, ja kilpailusäännöissä määritellään millaisia kuolaimia saa missäkin kilpailuissa käyttää.


title: Kuolaimet

text: Nivelkuolain on hevosihmisten puhekielessä usein pelkästään "nivel". Perusnivelkuolaimessa on yksi keskelle sijoittuva nivel ja pyöreät, irtonaiset renkaat. Vaikutus kohdistuu hevosen suupieliin, ikeniin ja kieleen. Kuolaimen voimakkuuteen vaikuttaa sen paksuus ja paino. Yleisin nivelkuolainten valmistusmateriaali on ruostumaton teräs. Kankisuitsitukseen kuuluvasta nivelkuolaimesta käytetään nimitystä bridongi. Bridongi on yleensä yksinään käytettävää nivelkuolainta ohuempi, jotta se mahtuu hyvin suuhun yhtä aikaa kankikuolaimen kanssa, ja siinä on pienemmät kuolainrenkaat.Kankikuolaimeen (puhekielessä "kanki") kuuluvat suuosa, varret ja leukaketju. Sen vaikutus kohdistuu hevosen niskaan, leukaan ja kieleen. Kouluratsastuksessa kankikuolainta käytetään yhdessä bridongin kanssa kaksin eli kanki- ja nivelohjin. Kankiohjat kiinnittyvät kankikuolaimen varsien alaosassa oleviin renkaisiin ja poskihihnat puolestaan varren yläpäähän suukappaleen yläpuolelle; mitä pidemmät varret ovat, sitä voimakkaamman vipuvaikutuksen kuolain saa. Varsiin kiinnittyy myös hevosen alaleuan ali sovitettava leukaketju, jonka kireysasteella kuolaimen toimintaa säädellään. Kouluratsastuskilpailuissa alavarsi saa olla enintään 10 cm pitkä. Suukappaleeseen on muotoiltu kielentila, joka on leveänä pehmeämpi kuin kapeana. Kankikuolaimen sivuosat voivat olla kiinteät tai liikkuvat.


title: Kuolaimet

text: Lännenratsastuksessa käytetään usein kankikuolainta. Lännenkankikuolaimet poikkeavat rakenteeltaan jonkin verran eurooppalaistyyppisistä kankikuolaimista, eikä niiden kanssa käytetä nivelkuolainta.


title: Kuolaimet

text: Erikoiskuolaimia näkee kilpailukäytössä yleensä este- ja kenttäratsastuksessa. Kotioloissa niitä saatetaan käyttää, kun helposti liikaa innostuvalla hevosella hypätään esteitä tai ratsastetaan maastossa.


title: Kuolaimet

text: Eurooppalaistyyppisessä ratsastuksessa peruskuolaintyyppi on tavallinen nivelkuolain, jolla jokaista hevosta tulisi pystyä ratsastamaan. Kuolaimen koon on oltava oikeassa suhteessa hevosen suun leveyteen: se ei saa olla liian leveä eikä kapea, vaan sen on tultava juuri sopivasti hiukan esiin hevosen molemmista suupielistä. (Liian leveitä nivelkuolaimia voi tarvittaessa hiukan kaventaa molemmista päistä kuolainkumeja käyttämällä.) Lähtökohtana on myös varsin paksu malli, jonka paine jakautuu hevosen kielen ja ienten päällä laajemmalle alalle kuin ohuen ja joka siten on hevoselle mukavampi kuin ohut kuolain. Jos hevosen suu on kuitenkin luonnostaan kovin pieni ja ahdas, melko ohut kuolain on sille paksua mukavampi.


title: Kuolaimet

text: On melko yleistä, että hevosen kuolainta vaihdellaan sen mukaan, millainen ratsastus kulloinkin on kyseessä (maastoratsastus, hyppääminen, kouluratsastus). Kouluratsastuksessa perusratsastusta pidemmälle edettäessä otetaan käyttöön kankisuitsitus, koska se mahdollistaa hienovaraisemman hevosta kokoavan työskentelyn. Kankikuolaimen vaikutus on melko voimakas ja vaatii ratsastajalta tasaista kättä ja hyvää ratsastustaitoa. Kankisuitsituksessakin hevosta ratsastetaan lähinnä nivelkuolainta eli bridongia käyttäen.


title: Kuolaimet

text: Kun hevosen hallitsemisessa ilmenee ongelmia, vika on yleensä hevosen koulutuksen tai ratsastajan taitojen puutteissa tai hevosta jostakin syystä vaivaavassa kivussa (epäsopivat varusteet, jalka-, selkä- tai hammasvaivat), mutta on hyvin yleistä turvautua voimakkaammin vaikuttavaan kuolaimeen "jarrujen" uudelleen löytymiseksi. Hevonen kuitenkin turtuu nopeasti uuteen kuolaimeen, eikä sitä pohjimmiltaan hallita kuolaimella, joten aina uuden vahvemman mallin etsimisestä syntyy helposti kierre eikä pohjimmainen ongelma lainkaan ratkea. Taitavan ratsastajan käsissä oikein ja varovasti käytettynä vahva kuolain voi kuitenkin olla toimiva ratkaisu. Joskus tietyn erikoisen kuolainmallin käyttö voi perustua siihen, että hevosella on parhaat kokemukset tästä kuolaintyypistä ja se pysyy siksi rauhallisimpana sen kanssa ratsastettuna.


title: Kuolaimet

text: Kuolaimettomien suitsitusten käyttö voi perustua siihen, että hevosella on pieni tai hankalan muotoinen suu johon on vaikea löytää toimivaa kuolainta, tai hevosen suuvammoihin tai huonoihin kokemuksiin kuolaimista. Lännenratsastuksessa erityisesti koulutuksen alkuvaiheessa olevilla hevosilla käytetään usein kuolaimettomia "sidepull"-suitsia sekä "hackamorea" (myös "bosal hackamore"), joka on erilainen kuin esimerkiksi estehevosilla käytetty hackamore eikä sisällä vipuvarsia.


title: Kuolaimet

text: Jotkut uskovat kuolainten lähtökohtaisesti satuttavan hevosta ja olevan sille haitaksi monin tavoin. Luultavasti tunnetuin tämän ajattelun edustaja on eläinlääkäri Robert Cook, joka on kirjoittanut aiheesta kirjan "Metal in the Mouth" ja kehittänyt tietynlaisen "Bitless Bridle" -tavaramerkillä tunnetun kuolaimettoman suitsityypin.


title: Kuolaimet

text: Nykyiset kuolaimet eivät oikein sovitettuna sinänsä tunnu hevosen suussa epämiellyttäviltä. Ratsastaja voi ohjien varomattomalla käytöllä kuitenkin tuottaa hevoselle kipua tai jopa suuvammoja. Mitä kovempi kuolain on käytössä, sitä taitavampi ja helläkätisempi ratsastajan on oltava. Äkillisiä teräviä riuhtaisuja tulee aina välttää, mutta hevonen pitää epämiellyttävänä myös epätasaista ohjastuntumaa, jossa ohjat välillä heiluvat löysänä ja välillä taas nykäisevät sitä suusta. Kun ohjat otetaan tuntumalle, ratsastajan tulisikin pitää käsillään hevosen suuhun tasainen, pehmeä ja hevosen pään liikkeitä myötäilevä yhteys. Tasapainon horjuessa ratsastaja ei myöskään saa hakea tukea ohjista, vaan tarvittaessa voi tarttua satulan etukaareen tai hevosen harjajouhiin (hevosen harjamarto ei ole likellekään niin herkkätuntoinen kuin ihmisen päänahka). Edistyneet ratsastajat eivät varsinaisesti vedä ohjista muuten kuin ehkä hätätilanteissa, vaan vauhdin hiljentäminen tai hevosen pysäyttäminen perustuvat ohjilla ja istunnalla myötäämisen lopettamiseen.


title: Kuolaimet

text: Varsinkin metalliset kuolaimet on kylmillä ilmoilla syytä lämmittää mukavan lämpimäksi ennen hevosen suitsimista. Tämän voi tehdä lämmittämällä kuolainta käsissään tai lämpimässä vedessä tai ripustamalla suitset esimerkiksi hevosen puhdistamisen ajaksi omaan kaulaansa takin alle. Käytön jälkeen kuolain on aina pestävä puhtaaksi hevosen syljestä, rehuntähteistä ja muusta liasta. Tähän voi käyttää sankossa seisovaa tai juoksevaa vettä, eikä kuolainta yleensä pesua varten irroteta suitsista, mutta nahkahihnojen kastelemista tulee välttää. Kuolaimeen jäävä lika kovettuu helposti sen pintoihin rosoisuudeksi, joka voi hangata haavoja hevosen kieleen, ikeniin tai suupieliin.


title: Marit ja Mikot

text: Marit ja Mikot on ilmajokelainen kuoro, jota johti Lasse Lintala. Kuoro perustettiin 1965.


title: Capsan kulttuuri

text: Capsan kulttuuri vallitsi noin 10000–6000 eaa. läntisessä Pohjois-Afrikassa pääosin Marokossa, Algeriassa ja Tunisiassa mutta jossain määrin myös Kyrenaikassa Libyassa. Kulttuuriin liittyy kalliotaidetta. Capsan ihmiset olivat metsästäjä-keräilijoitä. Varhaisella Capsan kaudella alueelle ilmestyi lampaan kasvatus.


title: Capsan kulttuuri

text: Capsan kulttuurin alue oli silloin savannimaista. Korkeilla vuorilla oli metsäistä Välimeren kasvillisuutta.


title: Capsan kulttuuri

text: Capsan kulttuurin ihmisten kieltä pidetään afroaasialaisten kielten tai berberikielten edeltäjänä. Etelämpänä oli Itä-Afrikan Eburran kulttuuri noin 13000–7000 eaa. Se liitetään joskus Capsan kulttuuriin kiviterien samankaltaisuuden vuoksi, muttei tiedetä olivatko näiden kahden kulttuurin luojat samoja ihmisiä. Capsan kulttuuria edelsivät Aterin ja Ibero-Maurusian (Oranin, Oranian) kulttuurit. Ajan myötä Capsan kulttuuri sulautti Oranin kulttuurin itseensä.


title: Ra’zaci

text: Ra’zacit ovat fiktiivisiä kuningas Galbatorixia palvelevia lintumaisia hirviöitä Christopher Paolinin kirjoittamassa "Perillinen"-trilogiassa. Niiden tekemät haavat parantuvat hyvin hitaasti, jos ollenkaan. Ra’zaceja oli joskus paljon, mutta Eragonin elinaikana enää kaksi. Ra’zacit ovat vasta nuoria ja ne ratsastavat vanhemmillaan koska aikuisilla on siivet. Täysikasvuista ra’zacia ei kutsuta ra’zaciksi vaan niiden nimi on Lethrblaka (suom. nahkalepattaja/lepakko).


title: Ra’zaci

text: Lethrblakat havaittiin ensimmäisen kerran jo lohikäärmeratsastajien kulta-aikaan, jolloin ne alkoivat kulkea ihmisten, haltioiden ja kääpiöiden mailla saalistamassa näitä ruoakseen. Ihmiset pakenivat näitä kylistänsä kohti etelää ja vetosivat lohikäärmeratsastajien apuun. Lopulta nämä päättivät tappaa lethrblakat sukupuuttoon, joka ei kuitenkaan onnistunut täydellisesti, sillä kaksi lethrblakaa pääsivät lohikäärmeratsastajia pakoon ja nämä tekivät keskenänsä kaksi ra’zacia.


title: Ra’zaci

text: Kun Galbatorix oli tuhonnut lopullisesti lohikäärmeratsastajien veljeskunnan etsi hän käsiinsä viimeiset ra’zacit ja lethrblakat ja lupasi näille ruokaa, jos nämä liittyisivät hänen riveihinsä. Lethrblakat rakensivat pesänsä Dras-Leonan lähellä sijaitsevan Helgrind-vuoren huipulle, ja Galbatorix suojasi nämä ja näiden pesän magialla koskemattomiksi.


title: Ra’zaci

text: Kun ra’zacit tappoivat ensimmäisessä kirjassa Eragonin enon, Garrowin, ja polttivat heidän kotitilansa, alkoi Eragon jahdata näitä lohikäärmeensä Saphiran ja tarinankertoja Bromin avulla, kunnes nämä tappoivat Brominkin Dras-Leonan liepeillä. Toisessa kirjassa jahtiin liittyi mukaan Roran, Eragonin serkku, jonka rakastetun, Katrinan, ja tämän isän ra’zacit veivät vangitseen Helgrindiin. Lopulta kolmannessa kirjassa Eragon, Saphira ja Roran hyökkäävät Helgrindiin ja tappavat Alagaësian viimeiset lethblakat ja ra’zacit yksitellen, jonka jälkeen pelastavat Katrinan sellistään. Viimeisen Ra’zacin viimeinen pyyntö on, että Eragon muistaa niitä lauluissaan ja kertoo niiden ihmisille tuottamasta kauhusta.


title: Ra’zaci

text: Ra’zacit ovat ulkomuodoltaan ihmismäisiä. Ne voivat kävellä ja liikkua kuin ihmiset, mutta muuta samaa niissä ei olekaan. Niiden pää on musta, koppakuoriaismainen ja niiden silmät ovat nyrkin kokoiset. Niillä on myös nokka ja muita irvokkaita ruumiinosia, ja ne käyttävät aina viittaa, oli sää mikä tahansa. Ra’zacit liikkuvat nopeammin kuin ihmiset, hyppäävät korkeammalle, vainuavat kuin verikoirat ja näkevät pilvisessä yössä paremmin. Niiden vaarallisin ase ihmisiin on kuitenkin lamaannuttava hengitys (tämä ei tehoa kääpiöihin samalla tavalla, kuin ihmisiin, eikä haltioihin ollenkaan), joka löyhkää mädälle lihalle. Ne pelkäävät vettä, koska eivät osaa uida ja ne ovat arkoja auringonvalolle.


title: Shaaman

text: Shaman on brasilialainen power metal -yhtye.


title: Raatteentie

text: Raatteentie eli yhdystie 9125 on Suomussalmen kunnassa Raatteenportista Raatteeseen kulkeva sorapintainen yhdystie. Tien pituus on 19,8 kilometriä.


title: Raatteentie

text: Tie on tullut tunnetuksi 1.–7. tammikuuta 1940 käydystä Raatteen tien taistelusta, joka oli talvisodan merkittävimpiä taisteluita. Tuolloinen Raatteen tie käsitti myös osia nykyisestä seututiestä 912.


title: Raatteentie

text: Historiallisesti arvokas ja matkailijoiden suosima Raatteentie on otettu museotieksi vuonna 1982. Raatteentien alue sisältyy Kuhmon ja Sallan kuntien alueilla olevien talvisodan taistelupaikkojen ohella Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Raatteentie

text: Raatteentie on kokonaan Suomussalmen kunnan alueella. Se alkaa Raatteenportista seututie 912:lta ja johtaa Raatteen kylään. Tie on säilyttänyt alkuperäisen linjauksensa.


title: Raatteentie

text: Raatteentie on rakennettu vuosina 1915–1919 niin sanottuna hätäaputyönä. Tietä parannettiin vuosina 1923–1924 ja siitä tuli valtion tie. Tien käyttö oli aina vuoteen 1928 runsasta tavara- ja henkilöliikenteen ansiosta.


title: Raatteentie

text: Raattentie on matkailijoiden suosiossa sotahistoriallisen arvonsa takia ja tien lähellä on Raatteen tien taisteluun liittyviä muistomerkkejä. Metsämaisemassa kulkeva soratie on mutkitteleva, mutta siinä on myös pitkiä suoria osuuksia.


title: Kidusjalkaiset

text: Kidusjalkaiset ("Branchiopoda") ovat alkeellisten, yleensä katkarapuja muistuttavien, makean veden äyriäisten luokka. Maailmanlaajuisesti tunnetaan yli 900 lajia. Muutamat ovat tunnettuja, kuten "Artemia" (jota myydään akvaarioihin meriapinan nimellä) sekä "Daphnia", jota myös pidetään akvaarioissa muiden eläinten ruokana tai lemmikkinä itsessään. Vesikirput ("Cladocera") kuuluvat kidusjalkaisiin. "Branchiopodaa" ei pidä sekoittaa "Brachiopodaan", lonkerojalkaisten pääjaksoon.


title: Kidusjalkaiset

text:
Aiemmin käytettiin kuorikidusjalkaisten lahkoa "Conchostraca", mutta siitä on uuden tiedon valossa luovuttu.
Pienimmät kidusjalkaiset ovat alle neljännesmillimetrin pituisia. Suurin on lehtijalkaisiin kuuluva "Branchinecta gigas", joka voi kasvaa 10 cm pitkäksi.


title: Kidusjalkaiset

text: Vaikka muutamat lajit ovatkin sopeutuneet merielämään, elävät kidusjalkaiset yleensä ottaen makeassa vedessä. Kidusjalkaisetn fossiileita tunnetaan devonikaudelta asti. Vanhin tunnettu laji on 500 miljoonaa vuotta vanha fossiili "Rehbachiella kinnekullensis". Yleensä kidusjalkaisilla on vatsan puolella ura, jonka läpi se kuljettaa vettä erikoistumattomilla jaloillaan hengittääkseen ja kerätäkseen ruokaa. Tämän ajatellaan olevan vanha, erittäin alkuperäinen elintapa äyriäisten keskuudessa.


title: Kidusjalkaiset

text: Kidusjalkaiset luultavasti kehittyivät meressä, mutta vain makeaan veteen siirtyneet lajit säilyivät. Se, että ne ovat erikoistuneet elämään tilapäisissä lammissa ja lätäköissä sekä ympäristöissä, jotka ovat muille eläimille kelpaamattomia, kuten suolajärvissä, viittaa siihen, että kidusjalkaiset ovat ehkä hakeutuneet näihin ympäristöihin, koska eivät ole pystyneet kilpailemaan muiden eläinten kanssa alkuperäisissä elinympäristöissään. Tämä johti lyhyisiin sukupolviin ja pieneen kokoon.


title: Kidusjalkaiset

text: Suurten kidusjalkaisten ajatellaan olevan primitiivisimpiä ja monet niistä eivät kykene elämään vesissä, joissa on kaloja tai muita kehittyneempiä petoja, sillä ne ovat liian hitaita ja haavoittuvaisia. Jotkut lajit ovat kehittäneet keinoja selvitä petojen ympäröimänäkin.


title: Kidusjalkaiset

text: Pienet kidusjalkaiset, lähinnä vesikirput, ovat kehittyneet zooplanktoniksi, eivätkä kalojen täyttämät vedet ole niille ongelma. Niiden puolustuskeino on valtaisa lukumäärä ja nopea lisääntyminen.


title: Kidusjalkaiset

text: "Leptodora", pieni kidusjalkainen, käyttää läpinäkyvää ruumistaan suojakeinona. Se on niin läpinäkyvä että sen varjon sanotaan olevan helpommin havaittavissa kuin itse eläimen.


title: Kidusjalkaiset

text: Kuorikidusjalkaisilla on simpukankuorta muistuttava kuori ja ne ovat usein pohjamutaan kaivautuneena tilapäisissä lammikoissa. Ne ovat niin hyvin sopeutuneita tähän elämäntapaan, että ne voivat saavuttaa aikuisuuden muutamassa päivässä sopivissa olosuhteissa. Ne pystyvät lisääntymään sekä sukupuolisesti, hermafrodiittisesti että partenogeneettisesti.


title: Emma Begay

text: Emma Bodie Begay (1888? – 6. huhtikuuta 2007) oli aikansa maailman vanhimmaksi ihmiseksi väitetty navajo. Hänen kerrotaan olleen kuollessaan 118-vuotias, jolloin hän olisi kuulunut kaikkien aikojen vanhimpien ihmisten joukkoon. Hänen kuollessaan virallisesti maailman vanhimman elossa olevan ihmisen titteliä piti hallussaan japanilainen Yone Minagawa (s. 1893).


title: Emma Begay

text: Begayn kerrotaan syntyneen syksyllä 1888. Ikää ei ole vahvistettu. Nainen toimi elämänsä aikana kutojana, lammaspaimenena, farmarina ja kotiäitinä. Hänellä oli kaksitoista lasta, joista enää kolme oli elossa hänen kuollessaan.


title: Emma Begay

text: Begay jäi leskeksi vuonna 1974. Hänen omasta kuolemastaan ilmoitettiin huhtikuussa 2007.


title: Virtual Bart

text: The Simpsons: Virtual Bart on Acclaim Entertainmentin julkaisema toimintapeli. Peli on julkaistu SNES ja Sega Mega Drive konsoleille vuonna .


title: Virtual Bart

text: Peli on Simpsonit-sarjaan perustuva.


title: Virtual Bart

text: Bart Simpson joutuu koulunsa tiedemessuilla virtuaalitodellisuuteen ja hänen täytyy läpäistä tasoja paetakseen sieltä. Hän esimerkiksi muuttuu siaksi, liukuu alas vesiliukumäkeä, heittää tomaatteja oppilaita päin koulun leikkikentällä, ajaa moottoripyörää, muuttuu dinosaurukseksi ja tuhoaa luolamiehiä sekä "flengaa" puissa.


title: Teemu Normio

text: Teemu Lauri Juhani Normio (s. 9. toukokuuta 1980 Tampere) on suomalainen entinen jääkiekkoilija, pelipaikaltaan laitahyökkääjä. Normio on vasenkätinen, ja naimisissa. Hänellä on myös tytär (s. 2008)


title: Teemu Normio

text: Vuonna 1999 Normio aloitti pelaajauransa SM-tasolla Tapparassa, pelaten 13 ottelua. Kaudeksi 2001–2002 Normio siirtyi Rauman Lukkoon, jossa hän pelasi viisi kautta ennen kuin siirtyi Kärppiin. Normio saavutti Lukossa yhteensä 72 tehopistettä (24 maalia, 48 syöttöä). Ensimmäisen kautensa Kärpissä Normio pelasi 2006–2007, saavuttaen 25 tehopistettä (16 maalia, 9 syöttöä). Seuraavalla kaudella 2007–2008 Normio pelasi 54 ottelua, joissa saavutti 19 tehopistettä (9 maalia, 10 maalisyöttöä).


title: Teemu Normio

text: SM-liigakauden 2010–2011 alussa Normio oli koeajalla KalPassa, jossa hän pelasi kaksi ottelua. Marraskuussa 2010 hän siirtyi Ässiin, jossa hän pelasi 10 ottelua. Loppukauden hän pelasi AL-Bank Ligaenin Frederikshavn White Hawksissa.


title: Älä kerro äidille

text: Älä kerro äidille ("Queer as Folk") on brittiläinen komedia- ja draamasarja, jonka ensimmäinen jakso näytettiin Britanniassa 23. helmikuuta 1999. Sarjan tuotti televisioyhtiö Red Production Company, ja sarja päättyi loppuvuodesta 1999. Suomessa sarjaa esitettiin televisiokanava Nelosella 2000-luvun alkupuolella ja sarja päättyi Suomessa kesäkuussa 2002. Heinäkuusta 2008 alkaen sarjaa saa myös DVD:nä.


title: Älä kerro äidille

text: Sarjassa seurataan kolmen homomiehen Stuart Alan Jonesin (Aidan Gillen), Vince Tylerin (Craig Kelly) ja Nathan Maloneyn (Charlie Hunnam) elämää Manchesterissä Canal Streetillä.


title: Älä kerro äidille

text: Itsevarma Stuart on 29-vuotias ja varsinainen miestennielijä. Hän ei peittele seksuaalista suuntautumistaan, vaikkei olekaan kertonut siitä vanhemmilleen. Menevä ja raju Stuart työskentelee yhteyspäällikkönä. Ensimmäisessä jaksossa Stuart saa pojan homoseksuaalisen naispuolisen ystävättärensä Romeyn kanssa.


title: Älä kerro äidille

text: Myös 29-vuotias Vince on kiltti, tavallinen ja välillä myös melko epävarma persoona. Hän on ollut murrosiästään asti rakastunut parhaaseen ystäväänsä Stuartiin. Vince työskentelee valintamyymälässä, eikä ole kertonut työtovereilleen homoudestaan, mutta hänen äitinsä Hazel sen sijaan käy usein homobaareissa (vaikka onkin hetero) jopa poikansa Vincen ja hänen kavereidensa kanssa.


title: Älä kerro äidille

text: Vasta 15-vuotias Nathan tapaa Vincen ja Stuartin eräänä iltana Canal Streetillä päätyen yöksi Stuartin asuntoon ja rakastuu tähän. Vaikka Nathan onkin vielä kovin nuori, hän alkaa kulkea homobaareissa ja hän ystävystyy Stuartin ja Vincen kanssa. Nathanin Janice-äiti on arvannut poikansa olevan homoseksuaali ja hyväksyy asian, toisin kuin Nathanin isä. Nathan on koko sarjan ajan rakastunut Stuartiin.


title: Laivastolaki

text: Laivastolaki on laki, joka säädettiin 1927 Suomen laivaston perushankintaohjelman takaamiseksi. Laki mahdollisti laivaston uudistamisen siitä, mitä oli saatu pääasiassa venäläisiltä Suomen itsenäistyttyä. Keskustelu Suomen laivaston tilasta alkoi torpedovene S2:n uppoamisesta 1925, minkä seurauksena perustettiin asiaa ajamaan Suomen Laivastoyhdistys ry. Asiaa lähti edistämään myös Helsingin Sanomat.


title: Laivastolaki

text: Laivastolaissa määriteltiin hankittavaksi kaksi panssarilaivaa, Ilmarinen ja Väinänöinen, neljä sukellusvenettä ja neljä moottoritorpedovenettä.


title: Laivastolaki

text: Suomen laivastoyhdistys muutti nimensä hankintojen lähdettyä liikkeelle 1931 Suomen Laivastoliitto ry:ksi sekä lopulta Meriliitto ry:ksi.


title: Meriliitto

text: Meriliitto - Sjöfartsförbundet ry (entinen Suomen Laivastoyhdistys ry) on yhdistys, jonka ensimmäisenä tavoitteena oli saada aikaan Suomessa laivastolaki. Kun se saatiin aikaan, ryhtyi yhdistys painottamaan toimintaansa enemmän kauppamerenkulkuun.


title: Meriliitto

text: Se järjesti myös meripoikaleirejä 1947–1965 sekä nuorisopurjehduksia.


title: Broadwood

text: Broadwood ("Broadwood and Sons") on vanhin ja yksi arvossa pidetyimmistä pianovalmistajista maailmassa. Yritys on saanut nimensä perustajaltaan John Broadwoodilta. Broadwoodin instrumentteja ovat soittaneet Mozart, Haydn, Dusík, Beethoven, Chopin ja Liszt. Yrityksellä on kuninkaallinen valtuutus kuningatar Elisabet II:n pianovalmistajana.


title: Deukalion

text: Deukalion () oli kreikkalaisessa mytologiassa Prometheuksen ja Pronoian poika. Hän oli Thessalian kuningas asuen Kymoksessa Fthiotiksessa, jonne hän myös hautasi aikanaan puolisonsa Pyrrhan. Deukalion rakensi Olympon Zeuksen temppelin Ateenaan, jonka läheisyyteen hänet myöhemmin haudattiin. Kreikkalaisen mytologian mukaan Deukalion oli maailman ensimmäinen kuningas ja kaupunkien perustaja.


title: Deukalion

text: Ihmisten turmeluksen takia Zeus päätti lopettaa pronssiajan suurella vedenpaisumuksella. Tähän päätökseen vaikuttivat ennen kaikkea Lykaonin pojat omalla epähurskaudellaan.


title: Deukalion

text: Prometheus oli neuvonut poikiaan rakentamaan aluksen (arkin), johon Deukalion ja Pyrrha sitten nousivat rankkasateiden alettua. Koko Kreikka peittyi veden alle, ja vasta yhdeksän yön ja yhdeksän päivän jälkeen tulvan hillittyä he rantautuivat Parnassos-vuorelle tai muulle Othryksen huipulle. Oikeamielinen Deukalion ja hänen vaimonsa Pyrrha olivat ainoat eloonjääneet, joskin joissakin lähteissä mainitaan myös muutamia muita pelastautuneen vuorten huipuille.


title: Deukalion

text: Deukalion kysyi neuvoa Themiin oraakkelilta, mitä pitäisi tehdä, jotta maa saataisiin taas kansoitettua — toisen lähteen mukaan Zeus itse antoi käskyn. Hän sai neuvon heittää äitinsä luut olkapäänsä yli. Aluksi he kauhistuivat moisesta häpäisystä, mutta pian he ymmärsivät äidin tarkoittavan Gaiaa — äiti maata — ja luiden kiviä. Niinpä he alkoivat heitellä kiviä olkapäidensä yli ja ne muuttuivat ihmisiksi — Pyrrhan naisiksi ja Deukalionin miehiksi.


title: Deukalion

text: Deukalion sai Pyrrhan kanssa vähintään viisi lasta: Protogenea, Hellen (josta tuli kreikkalaisten kantaisä), Graikos, Thyia ja Orestheus. Mahdollisesti heillä oli myös kuudes lapsi Amfiktyon.


title: Deukalion

text: Deukalion-myytti muistuttaa hyvin läheisesti Raamatun kertomusta Nooasta ja vedenpaisumuksesta arkin rakentamisineen. Yhtäläisyyksiä on löydettävissä myös Gilgameš-eepoksesta.


title: Löytötex

text: Löytötex Oy on vuonna 1979 perustettu yritys, jolla on myymälöitä Suomessa yhdeksällä eri paikkakunnalla: Virroilla, Kangasalla, Tampereella, Pälkäneellä, Riihimäellä, Orivedellä, Jämsässä, Jyväskylässä ja Keuruulla. Kangasalla sijaitsee lisäksi yrityksen keskusvarasto.


title: Löytötex

text: Yrityksen perustivat Jämsään Riitta ja Tapio Perkiö vuonna 1979, ja yritys on yhä perheen omistuksessa. Yritys toimi kommandiittiyhtiönä Löytötex Ky vuoteen 1988 saakka. Se työllistää noin 90 henkilöä ja liikevaihto on lähes 20 miljoonaa euroa vuodessa.


title: Löytötex

text: Liikkeiden valikoimiin kuuluu mm. erilaisia tekstiilejä, kotitaloustarvikkeita, teknisiä liuotteita, leluja, työkaluja, eläinruokia ja kuivaelintarvikkeita.


title: Löytötex

text: Löytötex.fi


title: Brandon Flowers

text: Brandon Richard Flowers (s. 21. kesäkuuta 1981 Las Vegas, Yhdysvallat) on The Killers -yhtyeen laulaja ja keulahahmo. Hän soittaa lisäksi koskettimia, kitaraa ja bassoa. The Killersin tuotannon lisäksi Flowers on julkaissut sooloalbumit "Flamingo" (2010) ja "The Desired Effect" (2015).


title: Brandon Flowers

text: Flowers syntyi Las Vegasissa, jossa hän myös asui kahdeksan ensimmäistä vuotta elämästään. Perhe muutti myöhemmin Utahiin, josta Brandon palasi takaisin Vegasiin vuosia myöhemmin käydäkseen koulunsa loppuun ja työskennelläkseen hotellipoikana Gold Coast Hotelissa. Lapsena Flowers kuunteli paljon brittiläistä rock-musiikkia, muttei unelmoinut muusikon urasta ennen kuin 19-vuotiaana, harkitessaan jo lähtetyssaarnaajaksi ryhtymistä, hän kuuli David Bowien kappaleen "Changes". Kappale sai hänet kiinnostumaan musiikin tekemisestä.


title: Brandon Flowers

text: Flowersin esiintymistyylissä on nähty vaikutteita Bonolta ja Bruce Springsteeniltä. Hänet tunnetaan erikoisista pukuvalinnoistaan ja tavastaan kertoa avoimesti mielipiteitään muista samantyylisistä yhtyeistä. Hän voitti NME Magazine Awardin vuonna 2005 sarjoissa ”paras pukeutuja” ja ”seksikkäin mies”. Vuonna 2010 Elton John asetti hänet neljänneksi omista sankareistaan kootulla listalla.


title: Brandon Flowers

text: Flowers ei anna juurikaan tietoja yksityiselämästään julkisuuteen. Flowersin vanhemmat ovat osittain liettualaisia ja skotlantilaisia. Uskonnoltaan hän on mormoni. Flowersilla on neljä siskoa ja yksi veli. Hän on naimisissa ja hän kirjoitti ”My List” -kappaleen vaimolleen Tanalle. Parilla on kolme lasta, pojat Ammon (s. 2007), Gunnar (s. 2009) ja Henry (s. 2011).


title: Petro Symonenko

text: Petro Mykolaiovytš Symonenko (, s. 1. elokuuta 1952, Donetsk) on Ukrainan kommunistisen puolueen keskuskomitean ensimmäinen sihteeri vuodesta 1993.


title: Petro Symonenko

text: Symonenko oli presidenttiehdokkaana 1999 ja 2004, ja sai 1999 ensimmäisellä kierroksella 22 % äänistä, mutta hävisi toiselle kierroksella Leonid Kutšmalle. Hänen puolueensa tavoitteena on lakkauttaa Ukrainan presidentin virka. Hän on Ukrainan lähettiläs Euroopan neuvoston parlamentaarisessa kokouksessa.


title: Pyrrha

text: Pyrrha () oli kreikkalaisessa mytologiassa Epimetheuksen ja Pandoran tytär sekä Deukalionin puoliso.


title: Pyrrha

text: Ihmisten turmeltuneisuuden takia Zeus päätti lopettaa pronssiajan suurella vedenpaisumuksella. Tähän päätökseen vaikutti ennen kaikkea Lykaonin pojat omalla epähurskaudellaan.


title: Pyrrha

text: Prometheus oli neuvonut poikiaan rakentamaan aluksen (arkin), johon Deukalion ja Pyrrha sitten nousivat rankkasateiden alettua. Koko Kreikka peittyi veden alle, ja vasta yhdeksän yön ja yhdeksän päivän jälkeen tulvan hillittyä he rantautuivat Parnassos-vuorelle tai muulle Othryksen huipulle. Deukalion ja Pyrrha olivat ainoat eloonjääneet, joskin joissakin lähteissä mainitaan myös muutamia muita pelastautuneen vuorten huipuille.


title: Pyrrha

text: Deukalion ja Pyrrha kysyivät neuvoa Themiksen oraakkelilta, mitä pitäisi tehdä, jotta maa saataisiin taas kansoitettua - toisen lähteen mukaan Zeus itse antoi käskyn. Hän sai neuvon heittää äitinsä luut olkapäänsä yli. Aluksi he kauhistuivat moisesta häpäisystä, mutta pian he ymmärsivät äidin tarkoittavan Gaiaa - äiti maata - ja luiden kiviä. Niinpä he alkoivat heitellä kiviä olkapäidensä yli ja ne muuttuivat ihmisiksi - Pyrrhan naisiksi ja Deukalionin miehiksi.


title: Pyrrha


title: Joey DeMaio

text: Joey DeMaio (oik. Joseph G. Maio, s. 6. maaliskuuta 1954 Auburn, New York) on heavy metallia soittavan yhdysvaltalaisen Manowar-yhtyeen basisti. Hän on myös italialaisen power metal -yhtye Rhapsody of Firen manageri. DeMaio on myös työskennellyt Black Sabbathin basso- ja pyroteknikkona yhtyeen "Heaven and Hell" -kiertueella vuosina 1980–1981.


title: Stanislav Kosior

text: Stanislav Vikentjevitš Kosior (, ) (s. 18. marraskuuta 1889 Węgrów, Puola – 26. helmikuuta 1939 Moskova) oli neuvostopoliitikko.


title: Stanislav Kosior

text: Hän oli Ukrainan kommunistisen puolueen ensimmäinen sihteeri ja Ukrainan puoluejohtaja sekä Neuvostoliiton varapääministeri. Monien muiden ohella Kosioria pidetään syypäänä Ukrainan 1930-luvun alun nälänhätään eli holodomoriin. NKVD vangitsi hänet myöhemmin, ja hänet teloitettiin Stalinin vainojen aikana.


title: Riksby

text: Riksby on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Kaupunginosaa rajaavat Ulvsundan, Abrahamsbergin, Stora Mossenin, Åkeslundin, Åkeshovin, Norra Ängbyn, Bromma Kyrkan, Enebyn, Bällstan, Mariehällin ja Ulvsunda instruområden kaupunginosat. Riksby muodostettiin vuonna 1926. Nimensä se on saanut keskiaikaisesta kylästä. Nykyisin kaupunginosassa on asukkaita noin 3500, ja maa-alaltaan se on 3,73 neliökilometrin suuruinen.


title: Ulvsunda industriområde

text: Ulvsunda industriområde on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Kaupunginosaa rajaavat Tranebergin, Ulvsundan, Riksbyn ja Mariehällin kaupunginosat. Asukkaita Ulvsunda industriområdessa on noin 2500, ja maa-alaltaan se on 1,35 neliökilometrin suuruinen.


title: Puolan–Ukrainan sota

text: Puolan-Ukrainan sota käytiin 1. marraskuuta 1918 – 17. heinäkuuta 1919, kun länsiukrainalaiset julistautuivat itsenäisiksi Itävalta-Unkarin purkautumisen jälkeen ja Itävaltaan kuuluneiden osien itsenäistyessä Itävalta-Unkarin ja Saksan ensimmäisessä maailmansodassa kärsimän tappion jälkeen.


title: Puolan–Ukrainan sota

text: Taustalla oli ristiriita Itä-Galitsian ukrainalaisenemmistön ja kaupunkien puolalaisten välillä, jotka olivat vastustaneet länsiukrainalaisten pyrkimystä saada Galitsia jaetuksi puolalaiseen Länsi-Galitsiaan ja ukrainalaiseen Itä-Galitsiaan Itävallan keisarin suostumisella ja näin päästä eroon puolalaisvaikutuksesta.


title: Puolan–Ukrainan sota

text: Konfliktin pohjalla oli Galitsian jakautuminen länsiosaltaan puolalaisenemmistöiseen Länsi-Galitsiaan ja ukrainalaisenemmistöiseen Itä-Galitsiaan, jotka olivat joutuneet Puolan jaoissa Itävallan hallinnon alaisiksi.


title: Puolan–Ukrainan sota

text: 1800-luvulla kansallisuusliikkeiden muodostuessa ja korostuessa ajautuivat puolalaiset puolustuskannalle Itävalta-Unkari itävaltalaisen osan alaisuudessa. Ukrainalaiset yrittivät saada itävaltalaisia jakamaan Galitsian puolalaiseen ja ukrainalaiseen osaan, mitä puolalaiset puolestaan vastustivat ukrainalaisen vaikutusvallan kasvuna peläten menettävänsä kaupunkien avulla otteen ukrainalaisenemmistöisistä alueista. Itä-Galitsiassa, jonka merkittävin kaupunki oli Lviv, oli väestöstä ukrainalaisia 60%, kun taas itsessään Lvivissä heitä oli vain 20%. Koko Galitsiassa Krakovan dominoima Länsi-Galitsia mukaan lukien oli puolalainen enemmistö.


title: Puolan–Ukrainan sota

text: 1897 puolalainen hallinto vastusti ukrainalaisia parlamenttivaaleissa. Toinen näkyvä tapahtuma toteutui 1903-1908 Lvivin yliopistossa, jossa ukrainalaiset ylioppilaat vaativat erillistä ukrainalaista yliopistoa puolalaisten ylioppilaisen ja tiedekunnan yrittäessä tukahduttaa ukrainalaisten ylioppilaiden vaatimukset. 1903 pitivät kansallisuudet erilliset kokoukset, puolalaiset toukokuussa ja ukrainalaiset elokuussa Lvivissä, jolloin sekä puolalainen että ukrainalainen kansallisliike erosivat toisistaan.


title: Puolan–Ukrainan sota

text: Ensimmäiseen maailmansotaan mennessä ukrainalaiset olivat saaneet Itävallan keisarin suostumaan Galitsian jakoon, mutta sitä ei kyetty toimeenpanemaan ensimmäisen maailmansodan vuoksi siksi, että Galitsia oli sotatoimialuetta. Lokakuussa 1916 Itävallan keisari vahvisti toimeenpanevansa Galitsian jaon ensimmäisen maailmansodan päätyttyä.


title: Puolan–Ukrainan sota

text: Itävalta-Unkarin hallitus kaatui 18. lokakuuta 1918. Tällöin Itävallan parlamentin ukrainalaiset edustajat sekä Galitsian ja Bukovinan maapäivien ukrainalaiset edustajat muodostivat Ukrainan kansallisneuvoston, joka ilmoitti tavoitteekseen yhdistää Länsi-Ukrainan alueet yhdeksi valtioksi.


title: Puolan–Ukrainan sota

text: Kun puolalaiset yrittivät saada Lvivin ja Itä-Galitsian haltuunsa, kapteeni Dmytro Vitovski johti nuoret upseerit vallankaappaukseen sekä ottivat 31. lokakuuta – 1. marraskuuta 1918 välisenä yönä Lvivin haltuunsa ja julistivat 1. marraskuuta Länsi-Ukrainan kansantasavaltan, jonka pääkaupunkina oli Lviv.


title: Puolan–Ukrainan sota

text: Julistuksessa todettiin Itä-Galitsian itsenäisyys, johon sisältyivät Karpaatit aina Nowy Sącziin saakka, Volynia, Karpato-Rutenia ja Bukovina, mikä tuli yllätyksenä puolalaisille. Lvivin ukrainalaiset kannattivat julistusta, juutalaiset suhtautuivat siihen neutraalisti ja puolalaiset olivat järkyttyneitä.


title: Ålsten

text: Ålsten on yksi Ruotsin pääkaupungin Tukholman kaupunginosista. Se sijaitsee läntisen Tukholman alueella ("Västerort"), ja kuuluu hallinnollisesti Bromman kaupunginosa-alueeseen. Se sijaitsee Mälaren-järven rannalla. Asemakaava kaupunginosalle laadittiin vuonna 1923. Siellä on nykyisin asukkaita noin 3200, ja maa-alaltaan se on 1,33 neliökilometrin suuruinen.


title: Wake Up (Rage Against the Machinen kappale)

text: Wake Up yhdysvaltalaisen yhtyeen Rage Against the Machinen kappale. Se on seitsemäs kappale yhtyeen albumilla "Rage Against the Machine".


text: Kappaleen sanat liittyvät rasimiin Yhdysvaltain hallituksessa ja vakoiluohjelmissa FBIssä. Kappaleeseen on otettu asioita FBI:n kansiossa, jossa J. Edgar Hoover suosittelee mustien kansanoikeustaistelijoiden kuten Malcolm X ja Martin Luther King Jr murhaamista.


text: Lyhennetty versio kappaleesta on elokuvan "Matrix" (1999) lopussa. Kappale on yksi Rage Against the Machinen tunnetuimmista kappaleista, vaikka sitä ei ole koskaan julkaistu singlenä.


Ukrainan industrialistien ja yrittäjien puolue (ukrainaksi "Patryja promyslovtšyv i pidpriemtšyv Ukrainy - Партія промисловців і підприємців України") on yksi Meidän Ukrainamme-ryhmittymässä mukana ollut puolue. Sen puheenjohtaja kuitenkin siirtyi oppositiosta Viktor Janukovitšin II hallitukseen, mikä oli presidentti Viktor Juštšenkolle pettymys.


title: Talousministeri

text: Talousministeri on ministeri, joka vastaa yleensä talouspolitiikasta valtiovarainministeriä pidemmällä aikavälillä. Joissain maissa, kuten Saksan liittotasavallassa, on sekä valtiovarainministeri että talousministeri. Suomessa tällaiseen ei ole katsottu olevan tarvetta, koska talouden keskipitkän tähtäimen suunnitteluun osallistuvat tulopolitiikan tekijät. Talousministeri instituutiona voisi lisäksi rajoittaa valtiovarainministerin toimintavapautta.


title: Talousministeri

text: Joissain maissa valtiovarainministeriä kutsutaan talousministeriksi.


title: Domingo de Betanzos

text: Domingo de Betanzos (1480 – syyskuussa 1549 Valladolid, Espanja) oli espanjalainen dominikaanimunkki, joka osallistui Uuden-Espanjan (Meksikon) evankelisointiin. Hän saapui Väli-Amerikkaan vuonna 1526 Santo Domingosta. Dominikaanien joukkoa johti Tomás Ortiz, jolla oli inkvisiittorin oikeudet. Ortizin poistuttua Uudesta Espanjasta, tuli Betanzosta dominikaanien provinsiaali ja samalla myös Uuden Espanjan inkvisiittori. Ensi töikseen Betanzos ryhtyi inkvisiittorin ottein panemaan järjestykseen pelipöydissä moraaliltaan löystyneitä konkistadoreja. Domingo de Betanzosilla oli hyvin huomattava asema Consejo de Indiasin arvioidessa intiaanien henkisiä kykyjä. Bartolomé de las Casas kertoo juuri Betanzosin suostutelleen hänet Santo Domingossa liittymään dominikaaneihin vuonna 1520.


title: Domingo de Betanzos

text: Uuden Maailman valtauksen edistyessä Betanzos, jolla oli Meksikoon siirryttyään inkvisiittorin valtuudet, ryhtyi rankaisemaan konkistadoreja näiden keskuuteen levinneestä kurittomuudesta ja samalla valmistelemaan toimenpiteitä juutalaismielisyyttä vastaan. Uuteen Espanjaan siirryttyään hän nopeasti ryhtyi toimiin Uuden Espanjan saamiseksi erilliseksi provinssiksi.


title: Domingo de Betanzos

text: Betanzos syntyi Luoteis-Espanjassa Leónin kaupungissa. Hän opiskeli ensin Salamancan yliopistossa lakia, mutta alkoi sittemmin benediktiiniläismunkiksi. Hän asui erakkona Italian rannikon läheisyydessä sijaitsevalla Ponzan saarella viiden vuoden ajan, minkä jälkeen hän liittyi 1510 Hispaniolan saaren dominikaanimunkkeihin. Luostarissa hän eli neljän vuoden ajan. Vuonna 1516 Betanzos kirjoitti muiden dominikaanimunkkien kanssa suorasanaisen kirjeen Bartolomé de las Casasille, missä he esittivät huolensa Antillien alkuperäisväestön häviämisestä ja väittivät espanjalaisten tekojen menevän liiallisuuksiin.


title: Domingo de Betanzos

text: Vuonna 1526 Bentanzos matkusti Atlantin yli Meksikoon, jonne hän perusti dominikaanien provinsiaalin, Santiago de Méxicon. Provinsiaali oli hädin tuskin valmistunut kun Tomás de Berlanga jo väitti sen kuuluvan hänen perustamaan Santa Cruzin provinsiaaliin. Kiistan takia Bentazos joutui matkustamaan vuonna 1531 takaisin Espanjaan hakemaan Pyhältä istuimelta suostumuksen provinsiaaliin. Hän perusti provinsiaalin myös Guatemalaan. Väli-Amerikassa hän teki lähetystyötä Nahuatlin, Mixtecon ja Tzapotecon kielialueilla.


title: Domingo de Betanzos

text: Betanzosin oli tarkoitus tehdä käännytyötä Kiinassakin, mutta kuoli palattuaan Espanjaan vuonna 1549 Valladolidissa.


title: Willie itkupilli

text: Willie itkupilli on Michelle Magorianin kirjoittama kirja, jossa Willie joutuu lähtemään Lontoosta sotaa pakoon Britannian maaseudulle. Siellä hänet annetaan paikallisen ihmisen hoitoon. Hän viipyy siellä monia kuukausia ja saa paljon ystäviä ja kokemusta. Lopulta hänen on palattava Lontooseen ja loppuajat ovat surullisia, mutta tarina päättyy hyvin.


title: Maasäteily

text: Maasäteily eli maansäteily tarkoittaa oletettua energiakenttää, johon niin sanotun taikavarvun väitetään reagoivan. Termin on tehnyt tunnetuksi saksalainen Gustav von Pohl, joka 1930-luvulla väitti maasäteilyn aiheuttavan syöpää. Hänen mukaansa Aurinkokunta on verrattavissa atomiin, jossa Aurinko vastaa ydintä ja planeetat elektroneja. Tämän mukaan maapallon pinnalla olisi negatiivinen sähkövaraus, kuten elektroneilla, ja maapallon sisällä oleva magma lähettäisi sähköisesti negatiivista säteilyä, joka johtuu maan pinnalle vesisuonia ja malmikerrostumia pitkin. Maasäteilyä on väitetty myös kosmiseksi, avaruudesta tulevaksi säteilyksi, joka vahvistuu sen heijastuessa Maassa olevista malmeista tai vesisuonista.


title: Maasäteily

text: Tieteellisiä todisteita maasäteilystä ei ole. Maasäteilyä on sanottu pseudotieteeksi ja taikauskoksi.


title: Maasäteily

text: Maasäteily liittyy läheisesti kaivonkatsontaan. Maassa uskotaan olevan maasäteilyä voimistavia vesisuonia. Uskomuksen mukaan hyvä kaivon paikka voidaan löytää säteilyä mittaamalla. Erityisen voimakasta maasäteilyn on ajateltu olevan vesisuonten risteyksessä. Taikavarvun käyttäjä havaitsee voimakkaasti säteilevän kohdan siitä, että varpu taipuu hänen käsissään. Toinen käytetty havaintoväline ovat erilaiset heilurit; säteilyn voimakkuutta arvioidaan heilurin pyörähdysten lukumäärän perusteella.


title: Maasäteily

text: Maasäteilyn on väitetty aiheuttavan lukuisia sairauksia, muun muassa syöpää, nivelreumaa, unettomuutta ja lapsettomuutta. Säteilyllä on kerrottu olevan muitakin vaikutuksia, kuten pianon joutuminen epävireeseen, auton akun tyhjeneminen ja tuulenpesien ilmestyminen koivuihin. Erityisen vaaralliseksi on väitetty vuoteen sijaitsemista säteilevässä kohdassa. Säteilyltä suojautumiseen on myyty erilaisia laitteita, kuten sängyn alle asetettavia metallilevyjä ja muovipurkkien väliin aseteltuja käämejä.


title: Maasäteily

text: Maasäteilystä kirjoitettiin Suomen lehdistössä runsaasti 1950-luvulla sekä 1970- ja 1980-luvuilla. Tähän vaikutti entisen kansanedustajan Mauno Pohjosen maasäteilyinnostus.


title: Maasäteily

text: Vuonna 2019 on Risto Skottman hakemassa maasäteilyn estämiseen kehittämälleen laitteelle patenttia. Skottman on suunnitellut metallia sisältäviä muovitolppia, joiden pitäisi poistaa maasäteily. Hankkeelle on myönnetty innovaatioseteli.


title: Maasäteily

text: Maasäteilyä tutkittiin Oulun yliopistossa vuosina 1976–1983. Sokkotutkimuksessa 32 kaivonkatsojaa yritti etsiä vesisuonia pajusta ja metallista tehtyjen taikavarpujen avulla. Koehenkilöt eivät pystyneet havaitsemaan maastosta maasäteilyä tai maahan kaivettua vesiletkua. Tutkimuksessa selvitettiin myös maasäteilyltä suojaavien laitteiden tehoa, mutta minkäänlaista tehoa ei havaittu. Tämän jälkeen maasäteilyä ei ole Suomessa akateemisesti juuri tutkittu.


title: Maasäteily

text: Suomessa toimii 1979 perustettu Maasäteilyntutkijat ry (vuoteen 2016 Sähkö- ja Maasäteilyntutkijat ry). Yhdistys julkaisee "Varpuasiaa"-nimistä lehteä.


title: Aavekuiskaaja

text: Aavekuiskaaja ("Ghost Whisperer") on yhdysvaltalainen yliluonnollinen draamasarja, jota CBS esitti 23. syyskuuta 2005 – 21. toukokuuta 2010.


title: Aavekuiskaaja

text: Sarja seuraa Melinda Gordon -nimisen naisen (Jennifer Love Hewitt) elämää, joka pystyy näkemään ja kommunikoimaan aaveiden kanssa. Yrittäessään elää tavallista elämää – hän on naimisissa ja omistaa antiikkiliikkeen – Melinda auttaa henkiolentoja selvittämään asiansa elävien keskuudessa, jotta he voivat jatkaa matkaansa tuonpuoleiseen. Melindan tehtävä on hankala ja välillä hän kamppaileekin ihmisten kanssa, jotka työntävät häntä luotaan eivätkä usko hänen kykyynsä. Osa aaveista on salaperäisiä ja Melindan täytyy päätellä vihjeiden avulla kuinka ymmärtää henkeä ja auttaa heitä. Sarjan kirjoitti John Gray ja sitä tuotti Sander/Moses Productions ja vastaavana tuottajana toimi muun muassa Jennifer Love Hewitt yhdessä ABC Studiosin ja CBS Television Studiosin kanssa. CBS peruutti sarjan viidennen tuotantokauden jälkeen 18. toukokuuta 2010.


title: Aavekuiskaaja

text: Melinda Gordon on nuori nainen, joka asuu fiktiivisessä Grandview’n kaupungissa, New Yorkissa ja jolla on kyky nähdä ja kommunikoida kuolleiden kanssa. Melinda asuu aviomiehensä Jim Clancyn (David Conrad) sekä myöhemmin poikansa Aiden Lucasin (Connor Gibbs) kanssa. Työkseen Melinda pitää "Same As It Never Was Antiques" -antiikkiliikettä. Aaveet pyytävät Melindalta apua luottaen tälle viestinsä tai täyttäen haasteensa voidakseen siirtyä tuonpuoleiseen. Keskeneräisiä asioita tunnollaan kuolleet ihmiset saattavat jäädä elävien joukkoon eivätkä voi siirtyä tuonpuoleiseen ja Melinda auttaa heitä löytämään rauhan.


title: Aavekuiskaaja

text: Sarjassa esiintyi myös Aisha Tyler, joka esitti Melindan parasta ystävää ja työkaveria Andrea Marinoa. Andrea kuolee kuitenkin traagisesti ensimmäisen tuotantokauden lopussa. Toisella tuotantokaudella Melinda tapaa Delia Banksin (Camryn Manheim), kiinteistövälittäjän jonka kanssa hän ystävystyy. Vaikka aluksi Delia väittääkin Melinda tarvitsevan psykologin apua, lopulta hän hyväksyy Melindan lahjan pysyen kuitenkin aika ajoin skeptisenä. Delialla on Ned-niminen poika (Tyler Patrick Jones kaudet 2–3, myöhemmin Christoph Sanders), joka saa Melindan lahjan selville paljon ennen äitiään. Melinda ystävstyy myös Rockland yliopiston professorin Rick Paynen (Jay Mohr) kanssa, joka auttaa Melindaa ratkaisemaan konflikteja aaveiden kanssa. Payne lähtee tutkimusmatkalle Himalajalle neljännen kauden ensimmäisessä jaksossa.


title: Kikin lähettipalvelu

text: Kikin lähettipalvelu () on Hayao Miyazakin vuonna 1989 ohjaama ja käsikirjoittama piirroselokuva, joka perustuu Eiko Kadonon lastenkirjaan "Majo no takkyūbin". Elokuvan alku- ja loppumusiikit ovat Isao Takahatan valitsemat 1970-luvun japanilaisen iskelmälaulajan Yumi Arain kappaleet ”Rouge no Dengon” ja ”Yasashisa ni Tsutsumareta Nara”.


title: Kikin lähettipalvelu

text: Elokuvan kuvitteellisen kaupungin esikuvina ovat toimineet muun muassa Tukholman vanhakaupunki ja Visby Ruotsissa. Miyazaki oli aikaisemmin matkustanut Ruotsiin saadakseen oikeudet Peppi Pitkätossun animeversioon, johon Astrid Lindgren ei kuitenkaan ollut suostunut. Matka oli Hayao Miyazakin ensimmäinen ulkomaanmatka ja Skandinavia teki häneen suuren vaikutuksen. Miyazaki otti paljon kuvia, joita käytettiin myöhemmin "Kikin lähettipalvelun" suunnittelussa. Kaupunki sai vaikutteita myös ainakin Lissabonista, Pariisista, Napolista ja San Franciscosta.


title: Kikin lähettipalvelu

text: Kiki on 13-vuotias noitakokelas, joka asuu pienessä kylässä yhdessä isänsä (Kōichi Yamadera) ja kasviparantajana työskentelevän äitinsä (Mieko Nobusawa) kanssa. Noidilla on tapana asua vuosi yksikseen, kun he täyttävät 13 vuotta. Elokuvan alkaessa Kiki lähtee suurkaupunkiin parhaan ystävänsä Jijin (Rei Sakuma), puheliaan mustan kissan, kanssa.


title: Kikin lähettipalvelu

text: Kiki asettuu Korikoon, joka on meren rannalla sijaitseva kaunis kaupunki. Hankalan alun jälkeen epävarma Kiki löytää lopulta ystäviä sekä asunnon. Kiki ei kuitenkaan hallitse kuin yhden noitataidon: hän osaa lentää luudalla, muttei hallitse sitäkään vielä aivan täysin. Saadakseen rahaa elämiseen Kiki ryhtyy pyörittämään lähettipalvelua.


title: Kikin lähettipalvelu

text: Kiki kokee useita takaiskuja, ja hänellä on myös aikuistumiseen liittyviä huolia. Eräs lentämiseen hurahtanut paikallinen poika nimeltä Tombo (Kappei Yamaguchi) jahtaa Kikiä, sillä hän on ihastunut tähän ja tämän lentotaitoihin. Ennen pitkää Kiki lämpenee pojalle. Myöhemmin Kiki kuitenkin kohtaa epämiellyttävissä merkeissä joukon Tombon ystäviä, jotka hän tapasi melko ikävissä olosuhteissa jo aiemmin. Kohtaamisen jälkeen Kiki sairastuu ja menettää kykynsä lentää ja puhua Jijille. Kiki on murheenmurtama. Yksi Kikin ystävistä, nuori taiteilija nimeltä Ursula (Minami Takayama), kutsuu tytön luokseen metsämökkiin. Siellä Ursula päättelee, että Kikin kriisi johtuu jonkinlaisesta ”taiteilijan blokista”. Koska monet asiat eivät ole sujuneet toivotunlaisesti, Kiki tuntee itsensä epävarmaksi ja yksinäiseksi ja on siksi menettänyt voimansa. Jos Kiki löytää itselleen uuden tarkoituksen, hän saa voimansa takaisin.


title: Kikin lähettipalvelu

text: Innostunut Kiki palaa takaisin kaupunkiin. Käydessään erään asiakkaansa luona Kiki näkee televisiosta uutisten vastikään tapahtuneesta onnettomuudesta: kaupungin läpi on puhaltanut voimakas tuulen puuska, joka on nostanut Tombon ilmaan, niin että poika on päätynyt roikkumaan erääseen ilmalaivaan. Epätoivoinen Kiki pakottaa itsensä lentämään jälleen. Hän ottaa erään kadunlakaisijan luudan, onnistuu saamaan voimansa takaisin ja pelastaa Tombon.


title: Kikin lähettipalvelu

text:
Tarina jatkuu lopputekstien aikana. Yleisö näkee, että Kiki on kotiutunut Korikoon hyvin ja että hänestä on tullut kaupungin oma paikallinen julkkis. Eräässä kohtauksessa Kiki ja Tombo lentävät yhdessä Tombon rakentamalla poljettavalla lentokoneella. Elokuva päättyy Kikin lähettäessä vanhemmilleen kirjeen, jossa hän kertoo saaneensa itsevarmuutta vaikeuksista huolimatta ja päättäneensä jäädä kaupunkiin pysyvästi.
Suomenkielisen version on ohjannut Pekka Lehtosaari.


title: WAGR-oireyhtymä

text: WAGR-oireyhtymä on synnynnäinen kehityshäiriö, jonka tyypillisiä piirteitä ovat kohonnut Wilmsin kasvaimen riski, silmän värikalvon puuttuminen (aniridia), sukupuolielinten ja virtsaelinten epämuodostumat sekä kehitysvammaisuus.


title: WAGR-oireyhtymä

text: Yleensä WAGR-oireyhtymä on satunnaisen mutaation aiheuttama sairaus, mutta toisinaan se saattaa periytyä vallitsevasti autosomin kautta.